Экрандаги илонлар » MUZAFFAR.UZ\nБугун ҳамма бир-бировини асабини бузиш билан бандми?! Кун бўйи хунобинг чиқиб юрсанг-у кеч бўлганда? ҳеч бўлмаса телевизор кўриб дам ололмасанг, дам олиш тугул баттар ғазабингдан ёниб-куйиб, арзингни эшитадиган бир кимса топмасанг!\nАлам қиларкан. ”Ёқмаса кўрманг!” дея бемалол сақичини чайнаб, безрайиб турадиганларнинг қайси бировига “Ҳой барака топгур, мен ҳам бу матоҳни пул сарфлаб олганман, сенларни маймун ўйинингни томоша қилгани эмас!”, - деб айтоласан?!\nҲеч қайсига, айтган тақдирингда ҳам бундан-да расво, бундан-да бемаъни нарсалар ўйлаб топиб, камига шу ишларидан мақтаниб, ғурурланиб ҳам қўйишади.\nХуллас, ”Алдама мени” деган кўрсатувни кўргансиз, (Қайси телеканалда эканлигини аҳамияти йўқ, хусусийми, давлатникими, муҳими томошабин хусусий эмас) кимнингдир шахсий сирларини ковлаштириб, бутун Ўзбекистонга ёйишга, сотқинлик қилишга ундайдиган, бу шартга кўнмаса илону чаёнлар билан қўрқитадиган бу кўрсатувни ҳали ҳазм қилишга улгурмаганлар ҳам кўп эди.\nЯқинда эса, минг марта товба, “Миллий” телеканалда берилаётган “Вой-дод, караоке”ни кўриб... сизларни билмадим-у мени бутун вужудини музлаб кетди! Наҳотки, биз шундай дўзахий нарсаларни сесканмасдан кўришга, ҳофизликни ҳавас қилган беғубор фарзандларимизни азиз бошидан қурт-қумурсқа, каламушу илон чаёнларни тўкишдек жирканч ишгача етиб келдик??!\nАстағфуруллоҳ, алҳазар, ўзимни кўрганларимга ўзим ишонмадим, Юз-кўзидан қурт тўкилиб “Илон-чаёнингдан аканг..”, - дея хиргойи қилаётган йигитнинг икки ёнида рақсга тушаётганлар дўзахдаги шайтонларни эслатмаяптими?!\nҲакамлик курсисида илжайиб ўтирганлар бу жирканч ҳолатни қайси инсоф, диёнат тарозисида тортиб баҳолашяпти?\nҚўрқувдан вужуди титраса-да қайсидир валломат ҳакам қўшиқларини текин ёзиб бериши, яна аллақандай меҳрибончиликлар учун руҳий ҳолати, соғлиғини хатарга қўяётганлар ҳам кимнингдир азиз боласи, экран ортида ўтирган мен каби оналар ушбу кўрсатувни ўйлаб топганларнинг отасига неча марта рахмат айтишди экан?!\nОнам раҳматлини бир гапи бор эди: ”Бошингда нима бор, тожу давлат, дилингда нима бор, дину Муҳаммад, дейишади, бошингни ва дилингни ёмонликлардан асра болам!”\nФарзандларнинг бошидан ҳеч иккиланмай қурт-қумурсқа тўкаётганлар инсонийлик қиёфангиз йўқолиб бораётганлигидан наҳотки хавотирга тушмаяпсиз?!\nЎзбекни мардлиги, қўрқмаслиги шундай шайтоний теле-шоулар билан баҳоланадиган бўлдими? Жасорат кўрсатишга кенг майдонлар қуриб битгани йўқ эди, ҳофизликнинг даражаси илонлар билан ўйнашиб белгиланадиган, навниҳол хонандалар бундайин хўрликка, масхара бўлмоқликка кўнадиган кунлар келдими?!\nЕтар энди, бирор жўяли кўрсатувингиз бўлмаса майли, эфирни бўш қўйинг, яхшилик қилиш қўлингиздан келмаса, ёмонлик ҳам қилманг!\nРостдан ҳам алам қиларкан, у ёқда турклар 5 млн доллар олиб, "Жалолиддин Мангуберди" фильмини яратаётган бўлишса-ю бизникилар қурт-қумурсқа билан банд бўлиб, ўзларига ўзлари қарсак чалиб юришса?!\nСизга алам қилмайдими?!\nНодира Мурод қизи\nЧоп этилган: 26-11-2019, 08:33\nКўрилган: 1 132\nКИРАДИГАН ДАРВОЗАНГИЗНИ ҚАТТИҚ ЁПМАНГ!!!\nЧоп этилган: 3-11-2019, 19:50\n"Одам кўрадиган" кино олсак бўлди\nЧоп этилган: 24-10-2019, 05:19\n«Ўзбеккино»нинг байрам совғаси\nЧоп этилган: 27-06-2019, 04:50\nШифокор ва публицист – Муаззам Иброҳимова билан хонанда Ҳуррият Исроилова суҳбати\nЧоп этилган: 13-04-2018, 04:50\nЧоп этилган: 21-12-2017, 03:51


Ремонт отопительных котлов в Ташкенте | Server Service\nServer Service Plyus компанияси мутахассислари Тошкент шаҳрида иситиш қозонларини сифатли ва қисқа муддатда таъмирлайди.\nЗамонавий инсон ҳаётида истиш ускуналари муҳим рўл ўйнайди. Шаҳардаги иссиқ сув таъминоти тизим совуқ вақтларда ўз вазифасини тўлақонли адо этолмай қолади, шаҳар ташқарисидаги хонадонларда эса иситиш тизими мутлақ мавжуд эмас. Бу ҳолатларда иситиш қозонлари ўрнатилади. Иситиш қозонлари фақат иситиш тизимида ёки ҳам иситиш ва иссиқ сув билан таъминлаш тизимида қўлланилиши мумкин, иситиш қозонининг ишдан чиқиши икки ҳолатда ҳам етарлича ёқимсиз оқибатларга олиб келиши мумкин.\nАгар қозонхона ускуналарини тезкор таъмирлаш керак бўлса, компаниямиз мутахассислари доимо сизнинг ҳизматингнизда. Улар барча зарур маиший ва саноат қозонхона ускуналари соҳасида зарур билим ва иш тажрибасига эга ҳамда ҳам маиший, ҳам саноат йўналишидаги иситиш қозонларини сифатли таъмирлаши мумкин.\nИстиш қозонини таъмирлашни бошлашдан аввал, хатто, носозлик кўриниб турган тақдирда ҳам, техниканинг ишлаш қобилиятини тўлиқ диагностикадан ўтказилади. Бу нафақат носозликни бартараф қилиш, балки унинг пайдо бўлиш сабабани аниқлаш учун ҳам шундай қилинади.\nИситиш қозонларига сервис хизмат кўрсатиш, профилктик текшириш ва тозалаш ишларини мунтазам ўтказиб туриш лозим, бу иситиш қозонининг узлуксиз ишлаши муддатини узайтириш ва совуқ мавсумда кутилмаганда носозлик юзага келишининг олдини олишга имкон беради.\nТошкент шаҳрида ва вилоятларда иситиш қозонларини таъмирлаш компаниямиз фаолият йўналишларидан бири саналади. Биз кондиционерлаш ва иситишнинг саноат тизимлари билан узоқ йиллардан бери ишлаб келамиз, ўтган вақт давомида бу соҳада катта тажриба орттирдик. Мутахассисларимиз иситиш ускуналари ёки иситиш тизими билан боғлиқ бошқа носозликларни тезкор ва маъқул нархларда бартараф қилади.\nАгар иситиш ускунаси узоқ йиллар давомида сифатли ишлаши сиз учун муҳим бўлса ва агар сиз иситиш ускунангиздаги носозлик такрорланмаслигини истасангиз Server Service компаниясига мурожаат қилинг.\nМутахассисларимиз исталган ишлаб чиқарувчининг ҳар қадай ёнилғида ишловчи иситиш қозонларини таъмирлаб беради. Компаниямиз ўзининг обрўси ҳақида қайғуради, шунинг учун мутахассисларимиз амалга оширган барча ишлар учун кафолат берамиз.


Миршаблар ҳокимияти « Ўзбекистон Халқ Ҳаракати\n15 January 2017 - 6:00\nДемократия – халқ ҳокимияти демакдир. Лекин бундай ҳокимият Ўзбекистонда йўқ. Бўлмаса қандай ҳокимият бор?Монархиями? Қиролликми? Подшоҳликми?\nБугун кўз кўриб, қулоқ эшитмаган ҳокимият, яъни миршаблар ҳокимияти юзага чиқди. Ўзбекистондаги коммунистик ғоя вақт кучи билан суриб ташланди-ю, унинг қандай кучга таяниб тургани ўз-ўзидан маълум бўлиб қолди. Давлат ва ҳукумат тепасида ҳеч қандай эътиқодга сиғинмайдиган, ҳеч қандай ғояни ҳокимият олмайдиган, фалсафаси фақат қориндан иборат бўлган бир гуруҳ амалдорлар ўтиргани энди ҳеч кимга сир эмас.\nЛекин ҳокимятнинг тепасида ғўдайиб ўтиришнинг ўзи бўлмайди. Уни ким биландир, нима биландир ҳимоя қилиш керак.\nЧунки, ҳокимиятни унинг ҳақиқий эгаси бўлган халқдан ҳимоя қилиш унчалик осон иш эмас. Айниқса, бутун дунё демократияга юз тутаётган замонда, бутун дунё “қани, янгича ишларингни кўрайлик”, деб кўз тикиб турганда. Иккинчи томондан, мухолифат деганлари бор…\nПрезидент Каримов ҳукумати бундай вазиятда синовдан ўтган йўлни танлагани ҳам бугун ҳаммага маълум. Шунинг учун ҳам республика ойнаи жаҳони ва радиосидан фақат ноғора ва карнай-сурнай овози эшитилаяпти. Токи, одамларнинг қулоғи том битсин, бошқа гапни эшитишга ҳоллари бўлмасин. Бу хил мазмундаги ҳамду-саноларга тўлиқ кўрсатувлар ва алмисоқдан қолган филмлар намойиш қилинмоқда. Токи, буларни кўрганларнинг кўзидан нури кетсин. Лекин ҳукуматга бу ҳам кам кўринди. Ҳамманинг тили, қўли, оёғи боғланди-ю миршабларга эркинлик берилди. Уларнинг маоши оддий фуқаронинг маошидан бир неча марта ортиқ қилиб қўйилди. Бугун уларга қарши гапирганлар судсиз, сўроқсиз қамоққа ташланадиган бўлди.\nМиршабнинг фалсафаси ўз эгасини қўриқлаш-у чўнтагини қаппайтириш бўлди. Улар ҳатто Тожикистондан қочиб келаётган ўзбеклардан ҳам пул олишди. Миршаб дегани ўғрининг кушандаси бўларди. Бугун миршаб халқнинг топганини ўғрилар билан бирга ўмармоқда. Ана шундай замонларга етиб келди!\nЭркинлик йўқ жойда қонун ишламаслиги ҳаммага маълум. Қоғозда ёзилган қонун жамият аъзоларининг шуурига кўчмас экан, албатта, қонунлар ишламайди. Шунинг учун ҳам бугун Ўзбекистон аталмиш мамлакатда қонунсизлик табиий бир ҳолдир. Буни ҳукумат тепасида ўтирганлар яхши биладилар. Билиб туриб, занжирдан бўшатиб юбордилар. Бир маза қилсин…\nБугун миршаб истаган кишисини тўхтатиб сўроқ қилади, уйига бостириб киради, ҳужжатини текширади, ҳақорат қилади, қамайди. Ҳақиқий жиноятчилар эса, миршабдан ўн қадам нарида ўз “фаолиятини” давом эттираверади. Уларнинг ҳимоячиси – миршаб. Машинаси ўғирланган бечора миршабхонага шикоят қилишдан қўрқади, чунки миршаблар “шикоят қилди”, дея ўғрига хабар беради. Шунинг учун бевосита ўғрининг ўзига мурожаат қилади ва ўз машинасини катта пул эвазига қайтадан “сотиб” олади.\n“Боламни ўлдириб кетишди”, “қизимни зўрлашди”, “уйимга ўт қўйишди”, дея минглаб ўзбеклар миршабхонага борадилар, аммо жиноятчилар ўрнига ўзлари сўроқ қилинадилар.\nМиршаб ҳеч кимга жавоб бермайди, балки, ҳамма миршабга жавоб беради. Миршаб шикоят қилиб келган одамга худди жиноятчига қарагандай қарайди. Унинг важоҳатидан “шикоятни бас қил, бўлмаса ўзинг қамаласан!” деган пўписа ёғилиб туради. Шу сабабдан, кейинги йилларда шикоятчилар сони ҳам кескин камайди. Буни Ўзбекистон ҳукумати ўзича талқин қилиб,”бизда жиноятчилик кескин камайди”, деб мақтанаяпти.\n“Жиноятчиликни йўқ қилиш учун, аввал шикоятчиликни йўқ қилиш зарур”. Бу – Ўзбекистон ҳукуматининг оригинал шиори. Барча янги қурилаётган тоталитар давлатлар бу тажрибадан самарали фойдаланишлари мумкин.


Илк сайловчилар учун ўқув | "Адолат" СДП\nИлк сайловчилар учун ўқув\nЎзбекистон “Адолат” СДП Когон шаҳар Кенгаши ҳамда Халқ депутатлари Когон шаҳар Кенгаши депутатлари, Когон шаҳар Адлия бўлими билан ҳамкорликда шаҳардаги “Истиқлол” МФЙда “Мен илк сайловчиман” шиори остида давра суҳбати ташкил этилди. Унда партия ходимлари, депутатлар, Когон шаҳар Адлия бўлими бошлиғи Исматов Исматилло, маҳалла ёшлари иштирок этишди. Тадбирдан асосий мақсад сайловда ёшларнинг фаоллигини таъминлаш, уларнинг сиёсий саводхонлигини ошириш, Сайлов кодекси билан яқиндан таништириб, ҳуқуқий маданиятини шакллантиришдан иборат бўлди.\nТадбирда сўзга чиққанлар дастлаб мамлакатимизда фаолият олиб бораётган партияларнинг мақсад ва вазифалари хусусида таъкидлашди. Шунингдек, ҳар бир сайловчининг фуқаролик позицияси, сайловда иштирок этиш ёши, овоз бериш тартиби хусусида қайд этишди.\nСайлов кодексининг моҳияти хусусида айтиб ўтилар экан, унинг ҳар бир банди ва моддасига алоҳида тўхталиб ўтишди.\n-Мен бўлиб ўтадиган сайловда илк маротаба овоз бераман. Албатта, ушбу сайловларда биз ёшлар доим фаол иштирок этиб, сиёсий қарашларимизни шакллантириб борсаккина, муҳим сиёсий жараёнларнинг фаол иштирокчисига айланамиз. Бўлиб ўтган тадбирда Сайлов кодексининг мазмун-моҳияти билан яқиндан танишдик, овоз бериш тартибини ўргандик. Бу эса бизнинг сиёсий қарашларимизни шакллантиришда хизмат қилди, - дейди сайловда илк маротаба иштирок этадиган Зайнаб Абдуллаева.\nТадбирда ёшларнинг фикр-мулоҳазалари ўрганилди, уларнинг сиёсий жараёнлардаги фаолликлари шакллантирилди.


19:12 / 10.10.2018 2984 pdf Ўқиш режими + -\nФолбинларга ва фол кўрувчиларга шаръий китобларимизда «коҳин» ва «арроф» деб ном берилган. Коҳин баъзи яширин, сирли нарсаларни, тўғрироғи, ғайбни билишни даъво қилади. Унинг баъзи айтганлари тасодифан тўғри чиқиши ҳам мумкин, аммо аксарият фоллари нотўғри чиқади. Тасодифан тўғри чиққан гапини ўзи ҳам, одамлар ҳам такрор-такрор айтиб юрадилар. Нотўғри чиққан фоллари ҳақида эса сукут сақлашни афзал кўришади. Натижада коҳин одамлар кўзига ғайб нарсаларни биладиган бир башоратгўй бўлиб кўринади. Коҳинлар ўзларининг жинлар билан алоқаси борлигини ва уларга келган хабарларни жинлар айтишини даъво қилишади.\nАрроф ҳам худди коҳинга ўхшайди. Уламолардан Имом Бағавий: «Арроф – турли ишларнинг сабабларини билишини, йўқолган нарсанинг қаерда турганини, ўғирланган нарсани ким ўғирлаганини ва шунга ўхшаш нарсаларни билишини даъво қилувчидир», дейдилар. Албатта, фолбинлар кўпроқ келажакда рўй берадиган ишларни билишини даъво қиладилар. Бу эса шариат ҳукми бўйича куфр ҳисобланади. Чунки ғайбни фақат Аллоҳ таолонинг Ўзигина билади. Ким уни билишини даъво қилса, кофир бўлади.\nШунингдек, фолбинликнинг бошқа турлари ҳам бор. Улардан учтаси қуйидаги ҳадиси шарифда баён этилган.\nҚатан ибн Қобийсадан, у киши эса ўз отасидан ривоят қилади:\n«Набий соллаллоҳу алайҳи васаллам: «Чизиқ чизиб, тош билан ва қуш билан фол очиш Аллоҳдан бошқага ибодат қилишдандир», дедилар».\nЎша вақтларда турли чизиқларни чизиб, шунингдек, майда тошларни ташлаб, уларни турли томонларга қимирлатиб фол очиш ҳоллари учраган. Қуш билан фол очиш эса махсус боқилган қушлар орқали амалга оширилар экан. Фол очирмоқчи бўлган шахс бир ишни қилмоқчи бўлса ёки бунда иккиланиб қолса, фолбиннинг олдига келиб, пул берар, ундан ўзи учун фол очиб беришини сўрар экан. Шундан кейин фолбин қушини олиб, осмонга отар, қуш ўнг томонга учиб кетса, ўша ишни қилиш, чап томонга учиб кетса, қилмаслик, агар тўғрига учса, яна қайта фол очиш керак бўлар экан. Фолбинликнинг булардан бошқа турлари ҳам бўлган.\nҲозирги пайтда фол очишнинг турлари сон-саноқсиз бўлиб кетди. Қарта билан, қушларга хат торттириш билан, қўлнинг кафтига қараб туриб, суратга қараб ва ҳоказо... Буларнинг ҳаммаси куфр ишлардир.\n«Мунажжим» деганда юлдузларнинг ўрнига, юришига, ҳаракатига, уларнинг бир-бирига нисбатан жойлашишига қараб келажакда бўладиган ишлар ҳақида хабар берувчилар тушунилади. Ҳозирги кунда худди шу тоифадаги кишиларнинг иши роса ҳам юришган. Кўпгина давлатларда рўзномалар, ҳафтаномалар ва ойномалар, радио-телевизорлар мунажжимларнинг кундалик, ҳафталик, ойлик, йиллик, ўн йиллик фолларини тарқатишда мусобақа қилади. Баъзи одамлар ишларини мунажжимларнинг айтган гапларига қараб режалаштиришади. Илм-маърифат, тараққиёт даъво қилиб турилган даврда бундай ишларнинг содир бўлиши илоҳий таълимотдан узоқлашган инсоннинг нима тўғри келса, ўшани қилаверишини кўрсатиб турибди. Ислом шариати ҳукмига кўра, ғайб илмини даъво қилгани учун бу маънодаги мунажжимлик ҳам куфр ҳисобланади.\n«Ким юлдузлардан илм иқтибос қилса, сеҳрдан бир шўъба иқтибос қилган бўлади. (Ўша илм қанча) зиёда бўлса, (гуноҳи шунча) зиёда бўлиб бораверади», деганлар».\nАммо юлдузларнинг ўзини ўрганиш, улар ҳақида илмий ишлар қилиш, уларга тегишли муаммоларни ва ҳолатларни ўрганиш яхши, фойдали ишдир. Исломда бунга тарғиб қилинади. Шунинг учун ҳам қадимда, Ислом динига яхши амал қилиб турилган вақтларда мусулмонлар орасидан етук ва машҳур фалакиёт илми олимлари етишиб чиққан. Исломий истилоҳда юлдузга қараб фол очадиганлар мунажжим (астролог), юлдузларни ўрганадиган олимлар эса фалакиёт илми соҳиблари (астроном) деб аталади.\nФолбинлик ва мунажжимлик бир-бирига яқин нарсалар бўлгани учун ҳадиси шарифларда ҳам улар бирга зикр этилади. Бу мавзудаги ҳадисларда инсонлар ва жамиятга нисбатан ўта зарарли бундай маънавий жиноятларнинг улкан гуноҳ, куфр ва ширк экани қайта-қайта таъкидланади.\n«Одамлар Расулуллоҳ соллаллоҳу алайҳи васалламдан коҳинлар ҳақида сўрашди. Шунда у зот:\n«Улар ҳеч нарсага арзимайди», дедилар.\n«Эй Аллоҳнинг Расули, баъзан улар бир нарсани айтса, ҳақ бўлиб чиқади-ку?» дейишди. У зот:\n«У ҳақдан бўлган бир калима бўлиб, жинлардан бири уни илиб олади, ўз «оғайниси» қулоғига товуқнинг қақиллашига ўхшатиб илқо қилади. Улар эса унга юздан ортиқ ёлғонни аралаштириб юборадилар», дедилар».\nУшбу ҳадиси шарифда Пайғамбаримиз соллаллоҳу алайҳи васалламнинг жоҳилиятдан қолган бўлмағур эътиқодларни қандай муолажа қилганларининг бир намунаси зоҳир бўлмоқда. Бу ажойиб услубни у зот кишиларнинг саволига жавоб беришда ишлатмоқдалар.\n«Одамлар Расулуллоҳ соллаллоҳу алайҳи васалламдан коҳинлар ҳақида сўрашди».\nЯъни одамлар Пайғамбаримиз соллаллоҳу алайҳи васалламдан коҳинларга Ислом нуқтаи назаридан қандай қаралиши, уларнинг ишлари тўғри ёки нотўғри экани ҳақида сўрашди.\n«Шунда у зот: «Улар ҳеч нарсага арзимайди», дедилар».\nҲа, Аллоҳ таолонинг мукаммал дини наздида фолбинлар сариқ чақага ҳам арзимайдиган кимсалардир. Лекин бу ҳақиқатни тушуниб етмаган одамлар уларнинг қандайдир қиймати бор, деб юрадилар. Жоҳилият вақтида ҳам шундай бўлган. Ўша фикрнинг қолдиғи таъсирида одамлар Пайғамбаримиз соллаллоҳу алайҳи васалламнинг жавобларидан кейин яна қўшимча савол беришди.\n«Эй Аллоҳнинг Расули, баъзан улар бир нарсани айтса, ҳақ бўлиб чиқади-ку?» дейишди».\nДарҳақиқат, баъзи вақтларда фолбиннинг гапи тўғрига ўхшаб кўринади. Фолбинлар одамларни ўз тузоғига илинтирадиган нарса ҳам аслида шу. Ана шу нарса нима эканини Пайғамбаримиз соллаллоҳу алайҳи васаллам баён қилдилар.\n«У зот: «У ҳақдан бўлган бир калима бўлиб, жинлардан бири уни илиб олади, ўз «оғайниси» қулоғига товуқнинг қақиллашига ўхшатиб илқо қилади. Улар эса унга юздан ортиқ ёлғонни аралаштириб юборадилар», дедилар».\nБу иқтибосда тилга олинган «оғайни» фолбиндир. Ҳа, фолбин жиннинг оғайниси бўлади. Қайси бир фолбиннинг шахси яхшироқ ўрганиб чиқилса, бу ҳақиқат дарҳол юзага чиқади. Уларнинг ўзлари ҳам «жинларим» дейиш ўрнига «одамларим, боболарим», дейишади. Ўша «одамлар», яъни жинлар баъзи ҳақ калималарни эшитиб олиб, фолбинга етказади. Фолбин эса бирга юз ёлғонни қўшиб, содда кишиларни алдайди, уларнинг вақтини, пулини, имконини ва бошқа кўпгина нарсаларини тортиб олади.\n16:42 / 10.10.2018 1859\n21:03 / 10.10.2018 2297\n795 11:35 / 14.07.2019\n1804 21:13 / 13.10.2018\n732 07:10 / 04.09.2019\n3563 18:09 / 13.12.2018


Танлов ғолиблари тақдирланди (фото) — birinchi-prezident.uz\n19.02.2022 йил. Тошкент. Биринчи Президентимиз Ислом Каримов номидаги илмий-маърифий ёдгорлик мажмуасида Ўзбекистон Республикаси Биринчи Президенти Ислом Каримов таваллудининг 84 йиллиги муносабати билан эълон қилинган “Энг яхши видео ролик”, “Энг яхши шеър” ва “Энг яхши чизилган сурат” танлови иштирокчиларини тақдирлаш маросими бўлиб ўтди.\nТадбирга келган иштирокчилар ва меҳмонлар Биринчи Президентимиз Ислом Каримов номидаги илмий-маърифий ёдгорлик мажмуаси кўргазмалар залидаги экспозициялар билан танишди. Улар Ислом Каримов сиймоси гавдалантирилган тасвирий санъат намуналари, Биринчи Президент ҳаёти, иш фаолияти акс эттирилган кўплаб фотосуратлар билан танишиш имконига эга бўлишди.\nШундан сўнг, Ислом Каримов номидаги илмий-маърифий мемориал мажмуа кутубхонаси анжуманлар залида танлов иштирокчиларнинг тақдирлаш маросими ўтказилди. Тадбирни Ўзбекистон Республикасида хизмат кўрсатган маданият ходими, таниқли журналист Севара Турсунова олиб борди.\nМаросимда Ислом Каримов номидаги ёдгорлик мажмуаси Васийлик кенгаши аъзоси, Ўзбекистон Республикасининг Биринчи Президенти Ислом Каримовнинг рафиқаси Татьяна Каримова, Ислом Каримов илмий-маърифий ёдгорлик мажмуаси раҳбари Темур Ширинов ва бошқа тадбир меҳмонлари, қатнашувчилар ўзларининг самимий дил изҳорлари ва шеърий табриклари билан йиғилганлар қалбига хушнудлик бахш этди.\nТадбир давомида танлов ғолиби бўлган иштирокчиларни тақдирлаш маросими ўтказилди. Улар қуйидаги йўналишлар бўйича тақдирланди:\nЭнг яхши видео ролик учун:\n1-ўрин – Наманган давлат университети Жаҳон тиллари факультети “Инглиз тили” йўналиши 2-курс талабаси Дилнозахон Ҳошимова.\n2-ўрин –Жаҳон иқтисодиёти ва дипломатия университети Халқаро ҳуқуқ факультети 1-курс талабаси Мунирахон Исмоилова.\n3-ўрин – Абдукарим Маҳмуджонов. Бўлажак талаба.\nЭнг яхши шеър учун:\n1-ўрин –Термиз давлат университети кимё факультети 2-курс талабаси Насибахон Убайдуллаева.\n2-ўрин – Жиззах давлат педагогика институти Чет тиллар факультети 2-курс талабаси Дурдонахон Азимова.\n3-ўрин – Термиз давлат университети кимё факултети 3-курс талабаси Мафтунахон Каримова\nЭнг яхши чизилган сурат учун:\n1-ўрин – Камолиддин Беҳзод номидаги Миллий рассомлик ва дизайн институти 3-босқич талабаси Иззат Маҳмуджонов.\n2-ўрин – Сарвар Тўхтаназаров, тадбиркор.\n3-ўрин –Камолиддин Беҳзод номидаги Миллий рассомлик ва дизайн институти 3-босқич талабаси Хадичахон Қосимохунова.\nНаманган Жаҳон тиллари университети “Инглиз тили” йўналиши талабаси Мадинахон Фарҳодова Гран-при совриндори бўлди.\nТанлов ғолиблари ва фаол иштирокчиларга Ислом Каримов номидаги илмий-маърифий мемориал мажмуанинг ташаккурнома, диплом ҳамда қимматбаҳо эсдалик совғалари билан тақдирландилар.\nЭслатиб ўтамиз, ушбу танлов Телеграм ижтимоий тармоғидаги “Islom Karimov hikmatlari” ва “Mening Birinchi Prezidentim” саҳифаларида ўтказилди.


Тантанали тадбирда Давлат божхона қўмитаси раҳбарияти, депутатлар, божхона хизмати фахрийлари, ота-оналар ва ОАВ вакиллари иштирок этди.\nДавлатимиз мадҳияси садолари остида бошланган тадбирда Қўмита раҳбариятининг курсантларга йўллаган табриги ўқиб эшиттирилди.\nТаъкидланганидек, Янги Ўзбекистоннинг божхона органлари фаолияти сўнгги йилларда тубдан такомиллашмоқда. Тизимга «Қоғозсиз ва электрон божхона»нинг мантиқий давоми бўлган «рақамли божхона» тамойили кенг жорий қилинмоқда, ахборот тизимлари ва электрон хизматлар сони ва сифатини ошириш орқали божхона назорати ва расмийлаштируви жараёнлари тобора соддалашмоқда, тезкорлик ошмоқда.\n«Хавфларни бошқариш», «Ягона дарча» каби божхона ахборот тизимлари кўмагида ташқи иқтисодий фаолият иштирокчиларининг ҳам вақти, ҳам харажатлари тежалмоқда.\nТабиийки, соҳада олиб борилаётган ислоҳотларнинг самарадорлиги юксак билимли, профессионал ва замонавий кадрларга бориб тақалади. Шу жиҳатдан олиб қараганда, бугун қасамёд қабул қилаётган Божхона институти курсантларини олдинда нафақат шарафли, балки ўта масъулиятли бўлган йўл кутмоқда.\nКурсантларнинг ҳар томонлама шаффоф ва кучли рақобат муҳитида ўтказилган тест синовларидан сўнг ўқишга қабул қилиниши, энг аввало, мамлакатимизда ёшларнинг сифатли таълим олиши, касб-ҳунар эгаллаши, жамиятда ўз ўрнига эга бўлиши борасида амалга оширилаётган давлат сиёсатининг амалий ифодаси бўлди.\nТадбирда қасамёд қабул қилган ҳар бир курсантга Соҳибқирон Амир Темурнинг «Темур тузуклари» асари туҳфа қилинишида ҳам улкан рамзий маъно бор.\nТантанали маросимда сўз олган депутатлар, божхона хизмати фахрийлари ва ота-оналар курсантларга келгусидаги ўқиш ва хизмат фаолиятида улкан зафарлар тилашди.\n«Ватанга қасамёд» тадбири курсантларнинг саф майдони бўйлаб тантанали юриши ҳамда концерт дастурига уланиб кетди.


“Ёшлар” муаммолардан холи эмас\n15 декабр 2019, Тошкент вақти: 15:22\nСаида Ўзбекистон радиосининг “Ёшлар” канали ташкил этилганига 6 йил тўлди. “Ҳамма учун, ҳамма вақт” шиори асосида ишлайдиган бу радиоканал ўтган вақт давомида нималарга эришди, қандай муаммоларга эга?\nЖурналист Умида Каримованинг сўзларига қараганда, “Ёшлар” радиоканали тингловчиларга ахборот етказишда мамлакатдаги FM радиолари орасида етакчилардан ҳисобланади. Канал давлатга қарашли бўлгани учун унинг ахборот олиш ва узатиш имконияти кенг.\nЖурналист ва бошловчи Раъно Алиеванинг таъкидлашича, ҳозир каналда ишлаётган ёшлар ўзлари тайёрлаган материалда кўрсатилган муаммога кўпинча бир ёқлама ёндашади.\nЎзбекистон телерадиокомпанияси раиси ўринбосари, Ўзбекситон радиоси раҳбари Фахриддин Низомовнинг айтишича, бугунги кунда “Ёшлар” радиоси бир кеча кундузда 20 соат давомида жонли эфирга чиқади. Канал ўз олдига қўйган мақсадларни амалга оширишга ҳаракат қиляпти. Бироқ бу йўлда муаммолар ҳам йўқ эмас. Масалан, кадрлар масаласида анча оқсаш бор. Адабий тил меъёрларига амал қилмаслик, эфирдаги бачканаликлар бошқа FM радиоларидаги каби “Ёшлар”да ҳам мавжуд.


Санкт-Петербургда муҳожирлар иштирокида оммавий муштлашув содир бўлди - Daryo\n07:07, 30.07.2021 20787\nСанкт-Петербургда муҳожирлар иштирокида оммавий муштлашув содир бўлди\nСанкт-Петербургда полиция Чеченистон ва Тожикистон фуқаролари иштирокида содир этилган оммавий муштлашув тафсилотларини ўрганмоқда, деб хабар берди «Интерфакс».\nХабарга кўра, 28 июль, чоршанба куни кечқурун Болшевиклар проспектидаги «Белие ночи» меҳмонхонасида олти нафар чеченистонлик ва тўрт тожикистонлик ўртасида маиший хусусиятга эга можаро чиққани ҳақида хабар келиб тушган. Можаро меҳмонхонанинг биринчи қаватида бошланган, сўнг ҳисобни давом эттириш учун иштирокчилар кўчага чиққан.\nТўқнашув оқибатида 23 ёшли Чеченистон фуқароси мия чайқалиши билан Маринский касалхонасига ётқизилди, кейинроқ яна бир чеченистонлик Жанелидзе номидаги тез ёрдам илмий тадқиқот институтига юборилди.\nВоқеа жойида тўқнашувнинг тўққиз иштирокчиси ҳибсга олинган. Шунингдек, яна 70 га яқин Тожикистон ва Ўзбекистон фуқаролари воқеанинг барча тафсилотларини аниқлаштириш ҳамда уларнинг Россия ҳудудида бўлиши қонуний эканини текшириш учун қўлга олинган.\nИчки ишлар вазирлигининг Санкт-Петербург ва Ленинград вилояти бўйича бош бошқармаси матбуот хизмати ҳозирда полиция жанжалнинг келиб чиқиш сабабларини ўрганаётгани ҳақида хабар қилди. Жиноят иши қўзғатиш масаласи ҳам муҳокама қилинмоқда.\nАввалроқ Россия Ички ишлар вазирлиги Россия ҳудудида оммавий муштлашувларда қатнашадиган чет элликлар мамлакатдан чиқариб юборилиши ҳақида эълон қилганди.\n«Содир этилган хатти-ҳаракатларнинг жамоат хавфсизлигига зарарини ҳисобга олган ҳолда, ушбу хорижий фуқароларнинг Россияга киришига рухсат берилмаслик тўғрисида қарор қабул қилинди. Агар улар Россия Федерацияси ҳудудидан ўзлари чиқиб кетмаса, уларни депортация қилиш чоралари кўрилади», — дейилади хабарда.\nЭслатиб ўтамиз, 12 июль куни Москванинг «Кузминки» метро бекати яқинида 180 дан ортиқ киши иштирокида оммавий муштлашув содир этилганди. Дастлаб можаро Ўзбекистон ва Қирғизистон фуқаролари ўртасида чиққани айтилган. Ўзбекистон Ташқи миграция агентлиги Россия Ички ишлар вазирлиги ходимлари билан мулоқотда бўлиб, вазиятни ўрганди ва можарода ўзбекистонликлар иштирок этмаганини маълум қилди.\nМуштлашув Тожикистон ва Қирғизистон фуқаролари ўртасида юз берган. Жанжал иштирокчилари суд қарори билан Россиядан чиқариб юборилиши хабар қилинди.\nУндан аввал Москвадаги кафеда Қирғизистон ва Тожикистон фуқаролари ўртасида оммавий муштлашув бўлиб ўтганди.\n11:42, 22.09.2021 88310\n09:11, 22.09.2021 57569\n21:00, 07.10.2021 51837\n11:11 Бугун 492\n11:08 Бугун 1070\n10:57 Бугун 1584\n10:42 Бугун 1870\n07:34, 17.10.2021 74606\n22:19, 17.10.2021 66981\n19:20, 17.10.2021 61073\n13:49, 16.10.2021 59804


Карантиндан чиққан фуқароларни манзилларига етказмасдан, йўлда ташлаб кетган ҳайдовчига маъмурий чора кўрилди - zarnews.uz\nТошкентда карантин зонасидан чиққан фуқароларни автобус ҳайдовчиси ўзаро тушунмовчилик сабаб манзилларига етказмаган. Бу ҳақда “Тошшаҳартрансхизмат” матбуот хизмати хабар бермоқда.\nМаълум қилинишича, 10 апрель куни Тошкент вилояти Юқори Чирчиқ туманида жойлашган карантин ўташ махсус ҳудудида бўлган фуқароларга уйларига қайтиш учун рухсат берилган.\nУларни манзилларига етказиш учун эса “Тошшаҳартрансхизмат” АЖ жами 11 та MAN русумли туристик автобуслар ажратган бўлиб, шундан 6 таси вилоятларга кетувчи фуқароларни белгиланган манзилларига етказиш учун бириктирилган. 5 та автобус эса Тошкент шаҳрида яшовчи фуқароларни манзилларига етказиб қўйиши белгиланган.\nБарча автобуслар фуқароларни белгиланган манзилларга етказган. Фақат пойтахтнинг Жанубий вокзали, 16-шаҳар шифохонаси, Чилонзор метроси, Фарҳод бозори, Олмазор, Себзор йўналишлари бўйича кетаётган автобус сўнгги йўловчиларини ўзаро тушунмовчилик сабаб манзилларига етказмаган.\nУшбу ҳолат ижтимоий тармоқларда кенг муҳокамаларга сабаб бўлганидан сўнг юзага келган мазкур вазият жамият мутасаддилари томонидан ўрганилган.\nMAN русумли туристик автобус ҳайдовчиси М.Х. ҳақиқатан ҳам 3 нафар фуқарони ўз манзилига (Алгоритм мавзеси) етказмасдан, Фарҳод бозори атрофида тушириб қолдирганини тан олган. Оқибатда ушбу фуқаролар йўлда қолиб кетган.\nҲайдовчининг ушбу хатоси сабаб унга нисбатан маъмурий жавобгарлик жазоси қўлланилган.\nТеглар: ҳайдовчи карантини қоидалари


Кўп овқат еган ва гольф ўйнаган хитойлик амалдорлар жазога тортилади\n16:23 / 22.10.2015\nХитой коммунистик партияси давлат хизматчиларининг хулқ-атвори тўғрисидаги қоидаларни кучайтирди. Эндиликда коррупцияга қарши курашни кучайтириш мақсадида амалдорларга кўп таом истеъмол қилиш ва гольф ўйнаш тақиқланди, дея хабар берди Reuters.\nЯнги чеклов давлат хизматчилари учун хулқ-атвори кодексидан ўрин олиб улгурди. Эндиликда мазкур қоида партиянинг барча 88 миллион аъзосига тарқатилади. “Партия аъзолари жамият манфаатларини ўз шахсий қизиқишларидан ажратиши, жамоатчилик манфаатларини биринчи ўринга қўйиши ва жонбозлик билан меҳнат қилиши лозим”, - дейилади хулқ-атвори кодексида.\nТаомдан ўзини тия олмаслик ва ичкиликбозлик устав қоидаларининг бузилиши деб ҳисобланади. Гольф ўйини тақиқи эса кўпчилик томонидан амалдор шахслар айнан мазкур ўйин вақтида ноқонуний келишувларни амалга оширади, деган фикрдалиги боис киритилди.\nҚайд этиш жоизки, Хитой ҳукумати 2004 йилдаёқ янги гольф майдонлари қурилишини тақиқлаган эди.\n2012 йилда ҳокимият тепасига келган Хитой етакчиси Си Цзиньпин дарҳол коррупцияга қарши курашни жадаллаштирган эди. Ўнлаб йирик мансабдорлар порахўрлик айби билан ҳибсга олинди.\nApple "ақлли" колонка сотувларига старт бермоқда\nЎзбекистонда китоб тарқатувчилар ассоциацияси тузилади\nКобулда Ўзбекистон автомобиллари сотуви йўлга қўйилади


«Авваллари Эронга йирик ҳисобда ютқазардик, ҳозир эса улар биздан қўрқиб ўйнамоқда». Дилшод Раҳматов футболнинг соясида қолиб кетган футзал, кам маош ва ЖЧ—2021 учун берилган мукофот пули ҳақида (видео) - Daryo\n23:40, 13.11.2021 82229\n«Авваллари Эронга йирик ҳисобда ютқазардик, ҳозир эса улар биздан қўрқиб ўйнамоқда». Дилшод Раҳматов футболнинг соясида қолиб кетган футзал, кам маош ва ЖЧ—2021 учун берилган мукофот пули ҳақида (видео)\nТан олиш керак, деярли барча даврларда Ўзбекистонда футзалга унчалик катта эътибор қаратилмаган. Ташкил этилган жамоалар эса ё қайсидир ташкилот, ё қайсидир футбол клуби муассислигида фаолият юритган. Миллий чемпионат баҳслари, умуман, мавсумлар ҳам ортиқча шов-шувларсиз ўтказиб келинади. Шунга қарамай Ўзбекистон футзал терма жамоаси доимо Осиёда ўз ўрнига эга бўлиб келган ва етакчилар қаторида тилга олинади. Ҳатто (футбол жамоасидан фарқли ўлароқ) ўзбекистонлик футзалчилар 2016 (Колумбия) ва 2021 йилларда (Литва) бўлиб ўтган Жаҳон чемпионати баҳсларида ҳам иштирок этишга муваффақ бўлган. «Дарё» мухбири Билол Эркин Ўзбекистоннинг бугунги кундаги энг яхши ўйинчиларидан бири Дилшод Раҳматов билан суҳбатлашиб, унинг мамлакатда ушбу спорт турининг даражаси, миллий чемпионат, клубларнинг молиявий ҳолати, футзалчиларнинг маошлари ва бир қатор бошқа мавзулар ҳақидаги фикрлари билан қизиқди.\nЖаҳон чемпионати ва Эронга қарши ўйин ҳақида\nЖаҳон чемпионатида оддий жамоанинг ўзи йўқ. Эрон эса нафақат Осиёда, балки Жаҳонда ҳам энг кучли терма жамоалардан ҳисобланади. Биз у жамоага 8 та гол урдик. Ҳамма ҳам бу жамоага бунча гол ура олмайди. Ўйинга келсак, улар бизнинг ҳимоядаги хатоларимиздан фойдаланиб кетди. Ўз навбатида биз ҳам уларнинг хатоларидан фойдаланишнинг уддасидан чиқдик.\nИштирокимизга келадиган бўлсак, биз мусобақага жуда жиддий тайёргарлик кўргандик. Тошкентда Африка чемпиони Марокаш билан иккита ўйин ўтказдик. Бундан ташқари, амалдаги Жаҳон чемпиони Аргентина ва Осиё чемпиони Эронга қарши 2 тадан ўйин ўтказгандик. Мундиалда гуруҳда иккинчи ўринни эгаллаб, кейинги босқичга чиқдик. Кейин азалий рақибимиз Эрон билан тўқнаш келдик, уларни ютишни жуда хоҳлагандик. Сабаби бунгача уларни ҳали ютмаганмиз. Биз ўша ўйинда ғалаба қозониб, олдинги аламларимизни ҳам олмоқчи эдик. Йигитлар билан кейинги босқичга ўтишга ҳаракат қилдик. Бироқ озгина етмай қолди. Худо хоҳласа, кейинги Жаҳон чемпионатларида бундан-да яхшироқ натижа кўрсатишга ҳаракат қиламиз.\nЎзбек футзалида 2016 йилдан кейинги пасайишга нима сабаб бўлгани ҳақида\n2016 йилги Жаҳон чемпионатидан кейин футзал Ўзбекистонда жуда ривожланиб кетади деб ўйлагандим. Мундиалга чиқдик, унда иштирок этдик, энди зўр бўлади деган фикр бўлганди. Лекин акси бўлди, футзал орқага кетди. Менимча, бунга сабаб раҳбариятнинг алмашгани (ЎФАда) ва уларнинг футболни ҳамда футбол бўйича миллий чемпионатни биринчи ўринга қўйгани бўлди. Лекин шу орқага кетганимиз билан ҳам 2018 йили Хитой Тайпейида бўлиб ўтган Осиё чемпионатида 3-ўринни эгаллагандик. Аммо ҳозирги шароитларимиз анча яхши. Миллий чемпионат баҳслари ҳам ўтказилиб келинмоқда.\nЖаҳон чемпионатидаги иштирокдан кейин терма жамоага қанча мукофот пули берилгани ҳақида\nЖаҳон чемпионатидан кейин ассоциацияда (ЎФА) йиғилиш бўлди. Раҳбарлар ҳаммани йиғиб, делегациядаги ҳаммага 60 миллион сўмдан мукофот пули берди.\nФутзал клубларининг молиявий ҳолати, маошлар ва мукофот пуллари ҳақида\nЎзимизнинг клубимиз ҳақида гапирсам, ҳозирда «Ҳуахин Жиззах» клубида ўйнаб келяпман. Клуб олдига катта мақсадлар қўйилган, 5–6 нафар терма жамоа ўйинчиси жалб қилинган. Ўтган йили Ўзбекистон чемпионатида биринчи марта иштирок этиб, 3-ўринни эгалладик. Бунда бизга Жиззах вилояти ҳокими Эргаш Солиев жуда катта ёрдам берди. Бизнинг клуб «Ҳуахин Цемент» заводига бириктирилган. Шу завод бизга ойлик ва мукофот пулларини чиқаради. Кўп жамоалар давлат ташкилотларига бириктирилган. Ойликлар жамоаларнинг олдига қўйган вазифасига қараб белгиланади. Жиззахда катта мақсадлар қўйилгани учун маошлар ўртача 3–5 миллион сўм. Ўрта ҳисобда терма жамоада ўйнайдиган футболчиларга 5 миллион сўм ойлик берилади. Оддий, олдига вазифа қўйилмаган жамоаларда эса билишимча, 2,5–3 миллион сўм берилади. Ундан ташқари, мукофот пуллари олишади.\nБу ердаги пулларни футбол билан солиштириб бўлмайди. Шунга қарамай, футзалчилар ўз ишини севади. Баъзида 3 млн сўмга қанақа қилиб, оила боқяпсан деб сўраб қолишади. Тўғри, бу ақлга сиғдириб бўлмайдиган нарса, худди «5600 сўм» иборасига ўхшаб қолади. Лекин биламан, шу футзалчилар ўз ишини яхши кўрганидан бошқа ишини ҳам қилади, ишидан чиқиб, футзал ҳам ўйнайди. Шу болалар (футзалчилар) ишини яхши кўргани учун ҳам бизда ривожланиш бор. Лекин топ-даражадаги ўйинчи бўлсангиз ва терма жамоада ўйнасангиз, бу бошқа нарса. Ойлик ва мукофот пуллари ҳам шунга яраша бўлади. Ўртамиёна футзалчилар эса қийналади.\nЎзбекистонда футзал клуби ташкил қилиб, ундан қандай фойда олиш мумкинлиги ҳақида\nТўғриси, фойда олишни билмадим. Хусусий клуб қилиш мумкин. Бунинг учун футзални яхши кўрадиган одам битта жамоа қилиши керак бўлади. Унга ўйинчи ва мураббийларни чақиради. Балки қандайдир енгилликлар берилар унга. Лекин бошқа тарафлама бундан қандай фойда олиш мумкинлигини билмайман.\nЎзбекистонда футзалнинг келажаги ҳақида\nМана шу энг яхши кўрган саволим. Чунки эртанги кунни ўйлаш керак. Ҳозир футзалимизнинг даражаси ёмон эмас. Мундиалга чиқиб, унда яхши иштирок этишнинг ўзи осон эмас. Бундан ҳам яхши бўлиш учун фикримча, футзал мактабларини очиш керак. Ўзимизда ҳозир Самарқандда ва Бухорода футзал мактаблари бор. Айниқса, Самарқанддаги мактаб яхши ишлаб келмоқда ва у ердан футзалчилар етишиб чиқмоқда. Шунақа мактабларни кўпайтирсак, бизда футзал янада ривожланади, рақобат ҳам шунга яраша бўлади. Бунинг яна бир яхши томони, футзал билан шуғулланиб келган бола хоҳласа, футболга ўтиши мумкин. Чунки футзалда майдон кичкина, техникаси ривожланади, катта майдонга чиққанида қийналмайди. Мана мисол учун, Неймар, Роналдиньо каби футболчилар футзалдан чиққан. Бунинг зарари йўқ, фақат плюс томонлари бор. Ўз вақтида испаниялик мураббий Хосе Мария Мендесдан сабоқ олган футзалчиларга ҳозир футзал мактаби очиб бериш керак, ассоциация бунга ёрдам берса яхши бўларди.\nШунақа Жаҳон чемпионатларига чиққанимизда даражамиз билиниб қолади. Эроннинг кучи нимада? Уларнинг ютуғи, улар ёшларга эътибор беради. Бизда ҳам шундай қилса бўлади. Бунга катта пул керакмас деб ўйлайман. Катта футбол билан солиштирилса, унинг ярмига ҳам келмайди. Олдинлари Эронга йирик ҳисобларда ютқазардик, улар яққол устун эди. Ҳозир унақа эмас, охирги ўйинларда улар биздан қўрқиб ўйнамоқда, айниқса Жаҳон чемпионатидаги ўйинда, прессинг қилганимизда улар шошиб қолди. Агар тўғри ишласак, бемалол Эрондан ўтиб кетамиз.\nЎзбек футзалида таниш-билишчилик йўқлиги ҳақида\nЙўқ. Таниш-билишчилик йўқ. Футзалда пул каттамас-ку. Катта пул бўлганда айтса бўларди, «ўғлимни қўшиб қўй, 10–15 миллион сўм ойлик олиб юрсин. Охирида бориб, Ўзбекистон чемпиони бўлсин-да, кейин институтга кирсин», деб. 2–3 миллионга қарайди, «қўй, қанақа футбол, ишла бор ундан кўра. Таксичилик қил», дейди. Шунинг учун таниш-билишчилик бор деб ўйламайман.\nЛегионерлик фаолияти ҳақида\nБир неча йил давомида Хитойда тўп сурганман. У ерга кетишимга Хосе Мария Мендес сабабчи бўлган. Уни биринчи агентим десам ҳам бўлади. У ерни Ўзбекистон билан солиштирадиган бўлсам, уларнинг шароити анча яхши, лекин ўсиш йўқ. Сабаби, футзалчилари дангаса. Ўзимизда 2–3 млн сўм ойлик берса, у ерда 4–5 минг доллар тўлайди. Лекин ойлигига яраша меҳнат қилмасди улар. Мураббий бақирса, ундан норози бўларди. Бир сафар, ҳатто биттаси формасини ерга ташлаб, кетиб қолган. У мураббийга, «сиз менга бақиришингиз учун келмадим бу ерга, шунчаки футзал ўйнайман деб келгандим», деганди. Ўшанда ўзимга ўзим, «агар бизда 4–5 минг доллар ойлик тўласа, бориб, уйидаги ишини ҳам қилиб беради», дегандим. Майдонлар, шароитлар ҳаммаси аъло даражада. Мураббийлар ҳам чет элдан олиб келинганди. Бу ҳали клубда. Терма жамоада эса бундан ҳам зўр шароитлар, аммо улар бундан фойдалана олмайди. Ўзимизда битта майдон бор, берилган нарсадан максимал фойдаланиб, болалар меҳнат қилади. Уёқда шунча имконият бор, лекин улар ишламайди. Аҳолиси кўп, лекин гап аҳоли сонидамас. Агар ишини яхши кўрса, 3 миллион сўм билан яхши бўлиб кетади, агар мажбурласангиз, 100 минг доллар билан ҳам ҳеч нарса ўхшамайди. Солиштириб айтадиган бўлсам, ўзбек футзалчилари хитойликларга қараганда, ўша шароитга ва ойликка лойиқроқ.\nТўғри, уларнинг футболини ҳам биз билан солиштирганда жуда катта фарқ бор. Лекин бизнинг футболдаги ойлик маошлар билан ўзимизда яхши яшаса бўлади. Футзалчи 3 млн сўм ойлик олса... У бола уйланмайдими, оиласини боқмайдими, коммунал тўловлар, қолган харажатлар... Кетади-да барибир. Бунинг устига футзалчи ва футболчиларнинг фаолияти қисқа бўлади, улар 50–60 ёшгача бунақа пул олиб юра олмайди. Ҳозир кўплари 30 ёшга бормай йўқ бўлиб кетяпти.\nЛекин мен ҳозир буни Хитой чемпионати билан солиштиряпман. Қирғизистон чемпионати билан солиштирсам, анча олдиндамиз. Уларда ҳатто майдони йўқ клублар бор.\nФутзалдаги маошлар қачон кўтарилади?\n2–3 млн сўмдан ойлик бераётган жамоаларнинг тепасидаги раҳбарлар футзални номига деб билмаслиги керак. Катта футболда мисол учун бир йиллик смета 25–40 млрд сўм бўлса, футзалга 3 млрд сўм қилиб бер, ўша жамоалар қийналмайди. Фарқини қаранг, жуда катта. Агар 4–5 млрд сўм харажат қилинса, жамоани чемпион қилса бўлади. Футбол билан солиштириш жуда қийин. Раҳбарлар сметани кўтариши керак деб ўйлайман. Яхши молиявий имкониятга эга жамоалар ҳам бор, лекин ёмонлари ҳам йўқ эмас, буни тан олиш керак. Ўзи 3–4 млн сўм олса, яна ойлигини вақтида бермаса, уч ойлигини бермасин, нима қилади у бола? Чиқиб бошқа иш қилади... Молиявий тарафга кўп нарса боғлиқ. Лекин шунга қарамай, болалар жонини бериб югуриб юради. Буни кўриб фақат хурсанд бўлиш керак.\nДилшод Раҳматов, футзалчи\n06:32, 13.01.2022 84616\nОлдини олиш мумкин бўлган фожиа. Нокаутчи Жеральд Маклелланнинг ҳаётини барбод қилган жанг ҳақида\n16:31, 28.12.2021 72439\nНиколай Ширшовнинг ўлимига нима сабаб бўлгани айтилди\n16:35, 26.12.2021 52626\n23:57, 18.01.2022 5430\n23:56, 18.01.2022 4033\n23:42, 18.01.2022 7421\n23:27, 18.01.2022 6873\n15:59, 17.01.2022 79265\n09:22, 17.01.2022 73319\n18:25, 17.01.2022 70452\n22:14, 17.01.2022 66543


Сув хўжалиги вазирлигига яна бир гуруҳ махсус техника берилди. » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Сув хўжалиги вазирлигига яна бир гуруҳ махсус техника берилди.\n08-07-2019 09:36 0 483 Рейтинг1 Чоп этиш\nСув хўжалиги вазирлигига яна бир гуруҳ махсус техника берилди.\nКуни кеча Европа Иттифоқи ҳамда Германия ҳалқаро ҳамкорлик жамияти (GIZ) кушма “Ўзбекистоннинг қишлоқ ҳудудларида сув ресурсларини барқарор бошқариш”дастурининг биринчи “Сув хўжалиги ва ресурсларини бошқаришнинг миллий доиравий концепцияси” компоненти доирасида Ўзбекистон Республикаси сув хўжалиги вазирлигига яна бир гуруҳ махсус техника берилди.\nХусусан, Наманган, Андижон, Фарғона, Қашқадарё, Сурхандарё ва Сирдарё Ирригация тизимлари хавза бошқармаларини техник имкониятларини яхшилаш мақсадида 6 дона кичик трактор, 6 дона дизел электрогенератор ва 6 дона насос агрегатор топширилди.\nМазкур маросимида Ўзбекистон Республикаси Сув хўжалиги вазирлиги, Ирригация тизимлари хавза бошқармаси рахбарлари ва GIZ Халқаро ҳамкорлик жамияти вакиллари иштирок этишди.\nТаъкидлаш жоизки, дастурнинг 2016 – 2020 йиллардаги мақсади қишлоқ хўжалигини ривожлантиришдан иборат. Асосан, мамлакатимизда мазкур секторнинг иқлим ўзгаришини ҳисобга олган ҳолда, барқарор ва кўламли ўсишга қаратилиб, табиий ресурслар ҳамда экотизимларни барқарор бошқаришга ёрдам бермоқда


Рўзиқул Бердиев: "Тенг ўйинда уч очко олдик" / CHAMPIONAT.asia\n09:43«Торино» ҳужумчисининг нархи 100 миллион евродан ҳам кўп бўлади 0 09:39"Барселона"нинг тўпурарлари. Иккинчи ўринда ким? ФОТО 1 09:32«Реал» яна бир футболчиси билан шартномани 2021 йилга қадар узайтиради 2 09:26«Боруссия Д» Бундеслига рекордчиси! 9 09:25"Наполи" Европа рекордини ўрнатди! 8 08:3945 ёшли "Олтин тўп" соҳиби футболга қайтди! 7 08:17Франция чемпионатида биринчи марта XXI асрда туғилган футболчи майдонга тушди 3 08:08«Реал» сафида дублга эришган Себальос ўйиндан кейин нималар деди? 5 08:02Бугун 22:15. Ўзбекистон U-16 - Саудия Арабистони U-16 17 02:29Кечаги кун қаҳрамони ким? (ФОТО) 37 02:15“Фенербахче” – “Бешиктош” учрашувида бешта қизил карточка кўрсатилди 7 02:00“Ювентус” ҳамшаҳарларини тўртта гол билан “жазолади”+ФОТО 9 01:45Каталония дербисида “Барселона” йирик ғалабага эришди+ФОТО 22 01:17Неймар кунига 100 минг евродан кўпроқ ишлаб топади 11 00:49Миньоле АПЛда 8 та пеналтини қайтарди 7\n23 май 22:01\nРўзиқул Бердиев: "Тенг ўйинда уч очко олдик"\n"Андижон" - "Насаф" (0:1) учрашувидан сўнг ташкил этилган матбуот анжуманида меҳмонлар бош мураббийи иштирок этди.\n- Бу ўйин қайсидир жамоани устунлигида ўтди дейиш қийин. Ўйин тенг курашлар остида ўтди. Энг асосийси 3 очкони қўлга киритдик, - деб гап бошлади Рўзиқул Бердиев.\n- Бугунги ғалабага футболчиларимнинг тажрибаси ва маҳорати ҳам сабаб бўлди деб ўйлайман. "Бунёдкор"га қарши баҳсда кўп куч йўқотганлигимиз бугунги кўрсатган ўйинимизга ўз таъсирини ўтказмай қўймади. "Андижон" билан кубокда тўқнаш келгандик. Рақиб жамоадаги ҳар бир ўйинчини имкониятларини яхши билардик. Яхши ўйин ташкил қилиб, ғалабага эришишга муваффақ бўлдик.\n- Бугун "Андижон"га очко жуда зарур эди. Кубок ўйини билан бугунги ўйинни таққосласак, катта фарқ сезилмади. Лекин бугун рақибларимиз кубокка нисбатан яхши ўйин намойиш этишди. Улар ғалаба қозонишди биздан кўра кўпроқ хоҳлашди. "Андижон" бугунги ўйинга руҳий томондан яхши тайёргарлик кўрибди. Уларда ҳам бир қанча имкониятлар бўлди. Бу имкониятлардан фойдаланишлари мумкин эди. Бугун "Андижон" жамоасида иштиёқ баланд эди.\n- Биз мавсум бошида Алланиязовга кўп имконият бердик. Асосий таркибда ҳам ўйинларда иштирок этди. Ҳужумчини асосий вазифаси гол уришдан иборат. "Сўғдиёна" билан ўйинда ҳужумчимиз қизил карточка олиб, кейинги 2 та турни ўтказиб юборди. Алланиязовнинг ҳозирги ҳолати бизни ташвишга соляпти. У ўтган йилги сермаҳсулликни кўрсата олмаяпти. Бугун ўзларинг гувоҳи бўлдинглар, 3 метр масофадан тўп кирита олмади. Бу менимча руҳият билан боғлиқ. Уни ўзидаги ишончи озгина йўқолган. Мен ўйлайманки, бу ўткинчи ҳолат. Тезда ўз ўйинига қайтишига ишонаман.\n- Биз кубок учрашувига мағлубиятга учраш учун келмаймиз. Бизни олдимизда энг муҳим учрашувлардан бири турибди. Лекин бу дегани кубокка эътибор қаратмаймиз дегани эмас. Кубокдаги ўйинда жамоамиздаги ўйин амалиёти камроқ бўлган ўйинчиларга имконият берамиз.


Тошкентда янги масжид қурилади - 21 Августа 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Dushanba, 18.10.2021, 02:09\nГлавная » 2013 » Avgust » 21 » Тошкентда янги масжид қурилади\nТошкентдаги "Кўкча" жоме масжиди.\nТошкент шаҳрининг Юнусобод туманида янги жоме масжиди қурилиши лойиҳалаштирилмоқда. Президент қарорига кўра, масжид қурилиши келгуси йилнинг январида бошланади ва ноябр ойида фойдаланишга топширилади.\n"Ўртача масжид бўлади"\nЎзбекистон Мусулмонлари идораси раиси ўринбосари, шайх Абдулазиз Мансурнинг Озодлик радиосига айтишича, айни пайтда янги масжиднинг лойиҳаси устида иш олиб борилмоқда.\n- Бу масжид қурилиши ҳақида рамазон ойи арафасида президентимиз томонидан қарор чиқди. Юнусобод туманидаги “Минор” қабристони ёнида қуриладиган бўлди. Қарорга кўра, 2014 йилнинг январигача архитектура идоралари масжид лойиҳасини тайёрлашлари керак. Қурилиш январ ойидан бошланади ва биринчи ноябрга қуриб битказилади. Ҳозир биз билан маслаҳатлашиб туришибди, биз керакли маслаҳатларни бериб турибмиз,- дейди шайх Абдулазиз Мансур.\nДин уламоси Юнусобод туманида янги масжид қурилишини, пойтахтнинг бу ҳудудида истиқомат қиладиган тошкентликлар эҳтиёжи билан шартланган, дейди:\n- Бу унчалик катта масжид бўлмайди, ўртача ҳажмда бўлади. Ўша жой, Бодомзорга ўтиб кетадиган жой, Юнусобод йўлига яқин жойда қурилади, ҳақиқатан ҳам яқин атрофдаги масжид узоқроқ. Яхши ният билан бошланди, одамлар хурсанд, Бодомзор масжиди узоқроқ эди, жуда яхши бўлди дейшяпти,- дейди шайх Абдулазиз Мансур.\nЎзбекистон Мусулмонлари идораси раиси ўринбосарининг айтишича, масжид қурилиши давлат ҳисобидан молиялаштирилади.\n“Масжидлар кўпайгани билан намозхон кам”\nТошкентда янги масжид қурилиши режаланаётганига ўзбекистонлик оддий мусулмонлар турли муносабат билдирмоқда, боиси кейинги йилларда Ўзбекистон бўйлаб минглаб масжид расмийлар тарафидан ёпиб ташланди.\nОвозини ёзиб олмаслик шарти билан Озодликка гапирган Фарғона вилоятидаги масжидлардан бирининг имом-хатиби ҳукуматнинг мусулмонларга бўлган муносабатини ҳам ижобий деб бўлмайди, дейди.\n- Бизда аксарият маҳалла масжидлари ёпилиб кетди. Фақат катта жомеъ масжидлари қолган холос. Вилоят ва туман марказларидаги катта масжидларнинг ҳолати яхши, қолганлари хароб, таъмирталаб бўлиб ётибди. Намозхонларнинг ҳам ҳайит намозларидан ташқари масжидга келишлари сийраклашган, дейди имом-хатиб.\nИмомга кўра, вилоятда намозхонлик қаттиқ таъқиб қилинмоқда ва шу сабаб ҳам масжидларга одамлар кам келадиган бўлиб қолган:\n- Мана ҳар замон Тошкентга бораман, масжидларда намоз ўқийман. Пойтахтда анча эркин, масжидлар тўлиб туради. Бизда эса аҳвол жуда ёмон. Масалан рамазонда, болаларни ҳам масжидга қўймаслик ҳолатлари бўлди. Кейин рамазон пайтида соат ўн бир яримгача таровеҳ намозларини тугатиш талаби қўйилди. Қуръон хатм қилинадиган рамазон кечаларида вақтдан кеч қолган баъзи имомлар тегишли идорага чақиртирилиб, огоҳлантириш ҳам олдилар. Намозхонлар оқ дўппи кийиб юрса ҳам анча диққатчиликлар қилишган. Одамлар масжиддан бошқа жойда жамоат бўлиб намоз ўқишга қўрқиб қолган, дейди Фарғона вилоятидаги масжидлардан бирининг имом-хатиби.\n“Бу масжидлар пойгаси эмас”\nСўнгги йилларда собиқ иттифоқ давлатларида катта масжидлар қуриш анъанага айланиб боряпти.\nТожикистон пойтахти Душанбе шаҳрида, мамлакат президенти Имомали Раҳмон ташаббуси билан юз минг одам сиғадиган масжид қурилиши тугай деб қолди. Бу масжидни Қатарнинг “Қатари Диёр” ширкати қурмоқда.\nҚозоғистон пойтахти Остона шаҳрида ўн минг одам сиғадиган “Ҳазрат Султон” масжидининг қурилиши ҳам бу мамлакат президенти Нурсултон Назарбоев ташаббуси амалга ошди. Бу масжиднинг умумий майдони 11 гектарни ташкил этади.\nТошкентда қурилаётган масжид ҳам Ўзбекистон раҳбари Ислом Каримов кўрсатмасига боғлиқ бўлгани боис, қўшни давлатлар раҳбарлари кимўзарга масжид қуришмоқда, деган фикрлар пайдо бўлди.\nЎзбекистон Мусулмонлари идораси раиси ўринбосари шайх Абдулазиз Мансур Ўзбекистон қўшни давлатлар билан масжид қуриш пойгасига қўшилди, деган фикрларни рад қилади:\n- Мана, Чеченистонда, Грознийда ҳам қурилди. Президентлар ким катта масжид қуриши борасида мусобақа қилишяпти экан, деган гапларни ҳам одамлар гапириб юрибди. Лекин гап бошқа ёқда. Аслида масжид қурилса, бу яхши иш. Бизда ўзи масжидлар етарли, ҳаммаси таъмирланган, мана бу йил 2000дан ортиқ масжидларда таровеҳ намозлари ўқилди. Лекин бу янги масжид қурилаётганидан ҳозир ҳамма хурсанд,- дейди шайх Абдулазиз Мансур.\nОзодлик Тошкент шаҳар Юнусобод туманига қарашли Минор маҳалласида қурилажак янги жоме масжидига жой очиш учун ўнлаб аҳоли уйлари, тижорат масканлари бузилаётгани ҳақида хабар берган эди.\n1998 йилга қадар мамлакатда расмий рўйхатдан ўтган масжидлар сони етти мингдан ошар эди.\nБугунга келиб эса, аҳолиси 30 миллион кишидан ошган Ўзбекистонда 2037 та масжид мавжуд эканлиги айтилмоқда.\nҚиёслаш учун: аҳолиси 5 ярим миллион кишилик Қирғизистонда 2200 та, аҳолиси 7 млн кишилик Тожикистонда қарийб 3500 та масжид мавжуд.\nКатегория: O`zbekiston Yangiliklari | Просмотров: 666 | | Рейтинг: 0.0/0


Ўзбекистон, 01 март 2012\nОтаева: Қорига қарши суиқасд буюртмачилари Тошкентда\nМарказий Осиёда инсон ҳуқуқлари ассоциацияси Обид қори Назаровга қарши суиқасдда Тошкент ҳукуматини айблаб чиқди.\nТошкентнинг ўгай болалари\n“Шу кунда бир миллиарддан зиёд бола дунёнинг аҳолиси зич бўлган энг йирик шаҳарларида яшамоқда ва уларнинг мутлақ кўпчилиги электр қувватисиз, сувсиз уйларда истиқомат қилгани ёки таълим олиш имкониятидан маҳрум бўлгани учун қашшоқларнинг қашшоғидир”, дейилади БМТнинг сешанба куни эълон қилинган ҳисоботида.\nМасжидларга камера ўрнатилмоқда\nБош прокуратура: "Одам савдоси камайди"\nЎзбекистон Бош прокуратураси 2011 йилда хориж мамлакатлари расмий идораларига республикада одам савдосида айбланаётган шахсларни экстрадиция қилиш юзасидан 80 та сўровнома юборганини маълум қилди. Бош прокуратура мамлакатда одам савдоси билан боғлиқ қонунбузарликлар сони камайганини айтмоқда.\nЮлдуз Усмонова Самарқандда концерт беради\nЮлдуз Усмонова 114-рақамли лицензия асосида "Дилафрўз" ресторанида концерт беради деган афишалар Самарқанд кўчаларида пайдо бўлди.\nШоир ва сиёсатчи Муҳаммад Солиҳ ҳозирги сиёсий авлод янгиланиши билан Турк бирлиги ғояси амалга оширилишига ишонади.


Тил - Аллоҳнинг улуғ неъмати, ажибу латиф санъатидир. Гарчи у жисман кичик бўлса ҳам итоати туфайли топадиган савоби ёки итоатсизлиги туфайли содир этадиган гуноҳи жуда катта. Чунки, куфр ҳам, иймон ҳам фақат тил гувоҳлигида аён бўлади. Куфр ва иймон эса тоат ва исённинг бошланиш ҳудудларидир. Кимки тилнинг жиловини бўш қўйиб юборса, шайтон уни йўлдан оздиради, жар ёқасига ҳайдаб, ҳалокатга судрайди. Фақат иймон билан жиловланган тилгина бу офатдан нажот топади.\n- Очларни тўйдир, ташналарни қондир, яхшиликка буюриб, ёмонликдан қайтар. Агар буларга қодир бўлмасанг, фақат хайрни гапир, йўқса, тилингни тий, дедилар Расули акрам» (Ибн Абу Дунё ривояти).\nАвзоъий айтади: «Жим юрган киши ўзида иккита фазилатни жамлайди: динда саломатлик ва дўстни тушиниш». Ҳасан айтади: «Муовия раҳимаҳуллоҳ ҳузурида кўп-чилик гапирди, Ахнаф ибн Қайс эса жим эди. Шунда Муовия: - Эй Абу Баҳр! Нега гапирмаяпсан? деди унга.


16:00 / 06.06.2019 918 pdf Ўқиш режими + -\nШунингдек, Шуайб алайҳиссалом яшаган жой, яъни Мадян ўлкаси «Айка», у кишининг қавмлари «асҳобул Айка» деб ҳам аталади («айка» – араб тилида «қуюқ дарахтзор, дарахтлари бир-бирига киришиб кетган ўрмон» деган маънони билдиради). Бу ҳам Қуръони Каримнинг таъбири бўлиб, Аллоҳ таоло бу ҳақда Шуаро сурасида қуйидагиларни айтади:\nШуайб алайҳиссалом ва у зотнинг қавмлари қиссаси\nАллоҳ таоло Шуайб алайҳиссаломни Мадянга пайғамбар қилиб юборгач, у зот қавмларига панд-насиҳатлар қилишни бошладилар. Ҳамма даврларда бўлганидек, бу қавм ҳам у зотга қарши чиқди, залолат ва исёнда давом этди. Орада кураш бошланди.\nАъроф сурасида ушбу жараённинг баёни келган.\n«...ва Мадянга ўз биродарлари Шуайбни (юбордик). У айтди: «Эй қавмим, Аллоҳга ибодат қилинг. Сиз учун Ундан ўзга илоҳ йўқ. Батаҳқиқ, сизга Роббингиздан очиқ-ойдин ҳужжат келди. Ўлчов ва тарозини тўлиқ адо этинг, одамларнинг нарсаларини камайтириб қолманг ва ер юзида у ислоҳ қилинганидан кейин бузғунчилик қилманг. Агар мўмин бўлсангиз, ана шу ўзингиз учун яхшидир.\nАллоҳга иймон келтирганларни қўрқитиб, Унинг йўлидан тўсиб, унинг қинғир бўлишини истаб, ҳар кўчада ўтириб олманг. Оз бўлган чоғингизда сизни кўпайтириб қўйганини эсланг ва бузғунчиларнинг оқибати қандай бўлганига назар солинг.\nАгар мен ила юборилган нарсага сиздан бир тоифа иймон келтирган ва бошқа тоифа иймон келтирмаган бўлса, Аллоҳ орамизда ҳукм қилгунига қадар сабр қилинг. У ҳукм қилувчиларнинг энг яхшисидир» (85–87-оятлар).\nАммо жинояткор қавм бу оқилона таклифни қабул қилмади. Сабр қилиб Аллоҳнинг ҳукм чиқаришини кутмади.\n«Унинг қавмидан мутакаббирлик қилган зодагонлар: «Қасамки, эй Шуайб, сени ва сен билан бирга иймон келтирганларни қишлоғимиздан чиқариб юборамиз ёки ўз миллатимизга қайтасизлар», дедилар. У айтди: «Гарчи ёмон кўрувчи бўлсак ҳам-а?!\nАгар Аллоҳ бизга ундан нажот берганидан сўнг миллатингизга қайтсак, батаҳқиқ, Аллоҳга нисбатан ёлғон тўқиган бўламиз. Биз учун унга қайтиш мумкин эмас, Роббимиз – Аллоҳ хоҳласагина мустасно. Роббимиз ҳамма нарсани Ўз илми ила қамраб олгандир. Аллоҳгагина таваккул қилдик. Роббимиз! Биз билан қавмимиз ўртасини ҳақ ила очгин. Сен очувчиларнинг яхшисидирсан» (88–89-оятлар).\nШу йўл билан ишни ўзининг ҳақиқий эгаси ҳукмига ҳавола қилиб, иймон ва куфр ўртасида ҳукм чиқарувчи Ҳокими мутлаққа мурожаат этдилар. Шунда зодагонлар мўминларга таҳдид қилишга ўтишди:\n«Унинг қавмидан бўлган, куфр келтирган зодагонлар: «Агар Шуайбга эргашсангиз, у ҳолда зиён кўрувчидирсиз», дедилар» (90-оят).\nИхтилоф шу ҳолга етганидан сўнг Шуайб алайҳиссалом\n«...улардан юз ўгирди ва: «Эй қавмим, батаҳқиқ, сизга Роббимнинг рисолатларини етказдим ва сизга насиҳат қилдим. Энди қандай қилиб кофир қавмга ачинай», деди» (93-оят).\nШу ерда қисса тугаб, Аллоҳнинг динини инкор қилган, пайғамбарларни ёлғончига чиқарганларга одатда қандай муносабатда бўлиш баён қилинади:\n«Қайси бир шаҳар-қишлоққа расул юборсак, шояд, тазарру қилсалар деб, унинг аҳлини йўқчилик ва қийинчиликлар ила тутганмиз» (94-оят).\nАлбатта, Аллоҳ таоло пайғамбар йўллаб, яна унинг қавмига ҳеч қандай сабабсиз мусибат юбормайди. Бандаларни бекордан-бекорга зарар ва мусибатга гирифтор қилавермайди. Аввало, бандаларнинг ўзлари шунга лойиқ бўлишади. Зикр этилган қиссалардаги каби, улар Аллоҳ юборган пайғамбарга қарши чиқишади, У Зотга куфр келтиришади, одамларни иймон йўлидан тўсишади, исён қилишади. Шундан сўнггина Аллоҳ таоло уларга бало-офатларини юборади.\nОятдан англаш лозим бўлган мантиқлардан бири шуки, Аллоҳ таоло пайғамбар юбормасдан туриб, азоб туширмайди. Яъни Аллоҳ таоло кишиларни аввал Ўз элчиси орқали тўғри йўлга даъват этади, ваъз-насиҳатлар қилади, шундан кейин ҳам бош тортганларни азобга дучор этади.\nИккинчидан, бандаларга қашшоқлик ва мусибатларни юборишдан мақсад, уларни тавба-тазарру қилишга чорлашдир. Инсон фароғатда яшаса, ҳеч бир кам-кўсти бўлмаса, жуда кўп нарсаларни, ҳатто Холиқини ҳам эсидан чиқариб қўяди. Бошига мусибат етиб, ўзининг ожиз бир қуллигини англаб қолса, ўзига келиши муқаррар. Шунинг учун ҳам Аллоҳ таоло куфр ва исён аҳлига турли мусибатлар юборади. Унинг бундан мақсади Ўзига бирор фойда кўзлаш ёки одамларни азоблаб, завқ олиш эмас. У Зот бундан беҳожат ва покдир. Парвардигорнинг иродаси – инсонларнинг манфаати, вақтида тавба-тазарру қилиб, ўзларини ўнглаб олишга имконият бериш.\n«Сўнгра ёмонликнинг ўрнини яхшиликка алмаштирганмиз. Ниҳоят кўпайишиб: «Ота-боболаримизга ҳам қийинчилик ва хурсандчилик етган эди», деганларида, уларни сезмаган ҳолларида тўсатдан тутганмиз» (95-оят).\nВақти келиб Аллоҳ таоло мазкур ёмон ҳолатларни яхшиларига алмаштириб қўяди. Очлик ўрнига тўқлик, мусибат ўрнига шодлик келади. Бу яхши ҳолларда одамларнинг мол-мулклари, орзу-ҳаваслари, нозу неъматлари зиёда бўлади. Аммо бу зиёдалик ҳам улар учун синов эканини англаб етишмайди. Шукр қилармикан деб, Аллоҳ таоло уларни яхши ҳолатларга солганини билишмайди.\n«Ота-боболаримизга ҳам қийинчилик ва хурсандчилик етган эди», деганларида...»\nУлар «Қийинчиликдан кейин осончилик келиши одатий ҳолат. Ота-боболаримиз замонида ҳам шундай бўлган, бизнинг давримизда ҳам шундай бўлмоқда, бундан кейин ҳам шундай бўлади. Вақти келганда қийинчиликни тортдик, энди хурсандчилик қилиб олайлик», дейишади. Ушбу тушунча тўрига илиниб, ўзларини дунё матоҳига уришади. Фаровон турмушда бардавомлик уларни хотиржам қилиб қўяди, ҳар қандай гуноҳни тап тортмай қилаверишади.\nҒафлат нигоҳларни қоплаб, хиралаштириб қўяди. Ана шунда Аллоҳ таоло уларни азоб-уқубатларга гирифтор қилади.\n«Агар шаҳар-қишлоқ аҳли иймон келтирганларида ва тақво қилганларида эди, уларга осмону ердан баракотларни очиб қўяр эдик. Лекин улар ёлғонга чиқардилар, уларни касб қилган нарсалари туфайли тутдик» (96-оят).\nИнсоният ушбу ояти каримада баён қилинаётган оддий ва содда ҳақиқатни тушуна олмаётгани ғоятда ажабланарли ҳол. Инсон учун осмон ва заминдан баракот эшиги очилиши учун биргина шарт кифоя, яъни у иймонли ва тақволи бўлиши лозим экан. Ана ўшанда инсонга осмону заминдан баракот эшиги ланг очиб қўйилади, чунки иймон инсонни баракотли ҳаёт йўлига бошлайди, чунки тақво инсонни фаровон ҳаёт йўлига солади. Иймон билан тақво бир-бирига чамбарчас боғлиқ бўлганидек, баракот ҳам уларга боғлиқдир.\n«Агар шаҳар-қишлоқ аҳли иймон келтирганларида ва тақво қилганларида эди, уларга осмону ердан баракотларни очиб қўяр эдик».\nБу ҳақиқатга каттаю кичик – барча кишилар ҳар бир соҳада гувоҳ бўлишлари мумкин. Инсонлар ҳақиқий иймон ва тақво соҳиби бўлган пайтларида уларга баракотлар осмонлар ва ердан очиб қўйилганига тарих шоҳид. Шу ўринда «баракот» деганда фақат озиқ-овқат, кийим-кечак ва моддий фаровонликкина кўзда тутилмаслигини ҳам эслатиб ўтишимиз лозим.\nБироқ бундай қилишмади:\n«Лекин улар ёлғонга чиқардилар, уларни касб қилган нарсалари туфайли тутдик».\nШуайб алайҳиссалом ўз қавмлари ҳалокатга учраганидан кейин бир муддат яшаб, сўнг бу дунёни тарк қилдилар. Тарихчилар: «Шуайб алайҳиссаломнинг пайғамбарликлари, қавмлари билан бўлган ҳодисалар ва у зотнинг вафотлари Юсуф алайҳиссаломнинг пайғамбарликларидан кейин, Мусо алайҳиссалом пайғамбар бўлишларидан олдин бўлган», дейдилар.\n13:00 / 06.06.2019 759\n21:10 / 06.06.2019 1863\n3518 19:00 / 13.12.2020\n1053 13:36 / 12.09.2019\n2496 15:00 / 07.04.2019\n2235 18:00 / 14.02.2019


2019 йилнинг май ойида Ёшлар иттифоқи ташаббуси билан АҚШ киноакадемияси рўйхатдан ўтказилган Ўзбекистон Оскар қўмитаси 16 сентябрь куни Оскар мукофотининг “Энг яхши халқаро бадиий фильм” номинациясига Ўзбекистон номидан илгари суриладиган фильм номини эълон қилади.\nЭнг кўп ҳақ тўланадиган актёр ким?\n«Қоя» лақаби билан танилган Дуэйн Жонсон, Forbes талқинига кўра, энг кўп ҳақ тўланадиган актёрлар рўйхатида яна биринчиликка чиқиб олди, деб хабар берди “Би-би-си”.\nРежиссёр 2018 йилда бюджети шов-шувларга сабаб бўлган “Scorpion” фильмига кетган харажатларни ошкор қилди.\nОлмалиқда миллий кинофильмлар фестивали ўтказилади\n23-24 август кунлари соат 17:30 да Олмалиқ шаҳридаги “Металлург” санъат саройида миллий кинофильмлар фестивали ўтказилиши режалаштирилмоқда.\nЎзбек фильмлари халқаро кинофестивалларга юбориш учун қандай сараланади?\nКинематография соҳасидаги айрим норматив-ҳуқуқий ҳужжатларни тасдиқлаш тўғрисида Ҳукумат қарори қабул қилинди, деб хабар берди “Ҳуқуқий ахборот” канали.\nЎзбекистонда келгуси йилдан бошлаб халқаро телеканал ўз фаолиятини бошлайди\nҲукумат хорижлик туристлар учун дастурлар тайёрлайдиган халқаро телеканал яратиш топшириғини берди. У бир неча хориж тилларида эфирга чиқади.\nКарим Мирҳодиев: "Ўйнаган фильмларимдан қолса, тўрт-бештаси қолади”.\nКатта француз актёрлари жиддий ижро билан ҳам одамларни кулдира олишган… Афсусланмайман, ҳар бир санъаткорнинг ўз йўналиши бўлади. Билмадим, пешонамга шунақа роллар ёзилган эканми. Эҳтимол, яна ўзгачаси насиб этар. Ўйнаган фильмларимдан қолса, тўрт-бештаси қолади.\nБуюк аждодларимиз ҳақида фильм олиш учун 3 миллиард сўмдан ошмаган миқдорда грантлар ажратилади\n“Ҳуқуқий ахборот” канали давлат раҳбарининг “Ўзбекистон Республикасида туризм соҳасини янада ривожлантириш чора-тадбирлари тўғрисида”ги Фармонидаги бир қатор ноу-хауларга тўхталиб ўтилди.\nЎзбекистон ўз Голливудини яратмоқчи\n2020 йилнинг 1 январидан бошлаб Ўзбекистонда rebate тизими йўлга қўйилади, биринчи марта LocationEXPOuz маҳаллий кинолокациялар кўргазмаси бўлиб ўтади.\nЎзбекистонда “Далварзин хазинаси” намойиши бўлади\n“Ўзбекистон маданий мероси жаҳон қўлёзмаларида” лойиҳасининг ижодий гуруҳи “Буюк Кушон империяси: бу ҳақида ҳали айтилмаган” янги ҳужжатли фильмини суратга олиш учун Ҳиндистонга йўл олди.


Украинада ватандошлар билан “давра суҳбати” ўтказилди — KMODS\nУкраинада ватандошлар билан “давра суҳбати” ўтказилди\nPosted on 02.10.2020 Author admin\tКомментарии к записи Украинада ватандошлар билан “давра суҳбати” ўтказилди отключены\nЖорий йил август ойида Президент Шавкат Мирзиёев раҳбарлигида ўтказилган видеоселектор йиғилишида меҳнат миграцияси борасида берилган топшириқлар ижросини таъминлаш ва хориждаги ватандошларимизга консуллик-ҳуқуқий ёрдам бериш, уларнинг муаммоларига ечим топишга кўмаклашиш мақсадида Ўзбекистоннинг Украинадаги элчихонаси ушбу мамлакатдаги ўзбек диаспораси фаоллари билан “давра суҳбати” ўтказди, деб хабар бермоқда “Дунё” АА мухбири.\nМулоқот чоғида юртдошларимизнинг консуллик ва миграция масалалари юзасидан саволларига батафсил жавоб берилди. Шунингдек, мигрантларнинг малакасини ошириш, уларга қўшимча кўникмалар бериш ва маҳаллий тилни ўрганишига шароит яратиш юзасидан фикр алмашилди.\nЎз навбатида ўзбек диаспораси фаоллари хорижда бўлиб турган ватандошларга кўрсатилаётган эътибор ва ғамхўрлик учун миннатдорлик билдирди. Давлатимиз раҳбари томонидан хориждаги юртдошларни қўллаб-қувватлаш бўйича илгари сурилаётган ташаббусларни ҳаётга тадбиқ этишда фаол иштирок этишга тайёрлигини билдирди.\nУчрашув доирасида элчихона ва ўзбек диаспораси ўртасидаги ҳамкорликни ривожлантириш, биргаликда амалга ошириладиган тадбирлар ҳақида келишиб олинди.\nУкраинада янги таҳрирдаги «Ўзбек тилининг изоҳли луғати» тақдим этилди


ИнтерФУТБОЛ :: Доменико Тедеско: «Интизомсиз ҳеч нарсага эришиб бўлмайди»\nДоменико Тедеско: «Интизомсиз ҳеч нарсага эришиб бўлмайди»\nЯқинда Москванинг «Спартак» клуби янги бош мураббийини таништирди. Бу - германиялик мутахассис Доменико Тедеско. У Россия чемпионатлари тарихида «Спартак»да фаолият юритган энг ёш мураббий ҳисобланади. 34 ёшли Тедеско ҳеч қачон профессионал даражада футбол ўйнамаган, фақат ҳаваскорлар жамоасида тўп сурган. Аммо болаларни шуғуллантиришни навқиронлик даврида бошлаган, мураббийлик билан параллель равишда бош-қа соҳаларда ҳам ишлаган. Жумладан, репортёр сифатида фаолият юритган. Журналистлар «қизил-оқлар»нинг янги устози билан катта интервью уюштиришди.\n- «Штутгарт»даги фаолиятингиз қай тарзда бошланган?\n- Клубга 9 ёшли болалар жамоасида ишлаш учун мураббий керак бўлган. Ўша пайтга келиб, бу борада тажрибам бор эди ва болалар билан машғулот ўтказишни яхши кўрардим. «Штутгарт»га ўзимни тавсия қилдим. Машғулотим болаларга ёқди ва шу соҳада фаолиятимни давом эттирдим.\n- «Шальке»дан сизни жорий йилнинг март ойида истеъфога чиқаришганди. Шундан сўнг таклифлар бўлдими? ОАВда «Сампдория» клубини бошқаришингиз тўғрисида маълумот пайдо бўлганди...\n- Ҳозир ҳам фаолиятимни Бундеслигада давом эттириш имкониятига эгаман.\n- Бу воқелик нимага юз бермади?\n- Чунки мен «Спартак»ни бошқаришни истадим.\n- УЕФА рейтингида Германия чемпионати Россияникидан юқорида туради-ку!\n- Бу оддий статистика, мени унчалик қизиқтирмайдиган рақамлар. Муҳими, клубни қандай ҳис этишингда. Сени «Спартак» сингари жамоа чақираётган бўлса, бу ҳақда ўйлашга мажбурсан. Боиси, клуб ўз анъналарига, кўплаб мухлисларга эга. 15-17 ёшимда «Спартак»нинг Чемпионлар Лигасидаги ўйинларини томоша қилганман. Шунинг учун Моквага келиб, жаноб Федун ва Цорн билан суҳбатлашиш, ўз кўзим билан шаҳарни, маданиятни, инсонларни кузатиш менга қизиқарли эди.\n- «Қизил-оқлар» томонидан қизиқиш бўлганлигини қачон билдингиз?\n- Уч ҳафтача олдин.\n- Бу ҳақда сизга ким маълум қилди?\n- Томас Цорн қўнғироқ қилди.\n- Сўнгра у Германияга ташриф буюрди. Музокаралар қаерда олиб борилди?\n- Цорн билан ресторанда учрашдик. У менга клуб ҳақида гапирди. Бизнинг мамлакатда Россия чемпионати баҳсларини кам кузатишади, немислар Германия, Италия, Англия ва Испания биринчиликларидаги ўйинларни кўришга одатланишган. РПЛ учрашувлари кабель телевидениелари орқали ҳам намойиш этилмайди. Томас менга «Спартак», жамоадаги ўзгаришлар, ёш футболчилар ҳақида гапириб берди.\n- Сиз 5 хил - немис, итальян, француз, инглиз ҳамда испан тилларида сўзлаша оласиз. Бутун ҳаётини фақатгина бир мамлакатда ўтказган шахс учун бу ҳайратланарли хусусият...\n- Аслини олганда, испанчани унчалик яхши билмайман. Қолган тўртта тилда эса яхшироқ гапира оламан. Умуман олганда, тил ўрганиш менга шунчаки ёқади. Испанчада гаплашадиган дўстларим бор. Улардан бири мексикалик Тито ва у билан болаликдан буён биргамиз.\n- «Спартак» мухлислари жамоа ҳаттоки, янги мураббий қўл остида ғалаба қозонган тақдирда ҳам клубнинг собиқ устози Массимо Карреранинг номини айтиб олқишлашди. Шундай ҳолат сиз билан ҳам юз берса, бунга қандай муносабат билдирасиз?\n- Ишқибозларни тушунаман. Карреранинг қўл остида жамоа чемпионатда зафар қучганди. Буни тўғри қабул қилиш керак. Ўйинлар пайтида хаёлим бошқа нарса билан банд бўлади. Мен «Спартак» билан ғалаба қозонишим ва очколар йиғишим лозим. Шундагина мухлислар ҳам фаолиятимдан қониқиш ҳосил қилишади.\n- Германияда «Шальке-04» мухлислари секторига чиққанингизда, бутун трибуна қўшиқлар айтиб, сизни олқишлаганди. «Спартак»да ҳам шуни давом эттиришни хоҳлайсизми?\n- Ўшанда бу охирги шундай ҳолат эканлиги борасида ўзимга ваъда бергандим (кулади). Ушбу воқелик юз берганида жамоамиз Дортмунднинг «Боруссия»сини мағлубиятга учратганди. Менимча, Рур дербисидаги ютуқни ҳеч нарсага қиёслаб бўлмайди. Ўшанда кайфиятимиз аъло даражада эди. Боиси, биз Чемпионлар Лигаси йўлланмасини қўлга киритгандик ва тўғри йўналишда кетаётгандик. Шу боис, ҳиссиётлар таъсирида ўзимни бошқара олмаганман. Ўшанда буни давом эттирмасликка қарор қилгандим.\n- Нима учун? Видеотасвирдан бу сизга ёққанга ўхшаяпти...\n- Ҳа, ҳолат ёқимли бўлган. Айни воқелик ҳиссиётларга берилган вақтда юз бериши мумкин, холос. Бундай ҳолатларни режалаштириб бўлмайди. Ҳозир тинч хонада, хотиржам муҳитда бу хусусда сўраяпсиз. Шунинг учун жавобим қуйидагича: ўша вазият биринчиси ва охиргиси.\n- Жамоанинг натижаси футболчиларнинг жисмоний ҳолатлари, тактика ва бошқа кўплаб нарсаларга асосланади. Муваффақиятнинг неча фоизи интизомга боғлиқ: 10, 20 ёки 40?\n- Бу база. Асос. Интизомсиз ҳеч нарсага эришиб бўлмайди.\n- Германияда журналистлар билан тактика борасида очиқ-ойдин гаплашасиз. Россияда ҳам буни амалга ошира оласизми?\n- Ҳаммаси вазиятга боғлиқ. Умуман олганда, ҳар бир жиҳат муҳим: менталитет, ҳаракат, тактика. Оддий айтганда, тактикани кўпчилик футболдаги асосий омил деб ўйлайди. Умуман олганда, ўйин муҳокамасини таҳлил қилишга тайёрман.\n- Ўйиндан сўнг айрим мураббийлар «Футболчини шундай қарорга келганлигим учун алмаштирдим», дейишади. Баъзилари эса ўз қарорларини тушунтириб беришади...\n- Менимча, журналистлар ҳақиқатни ёзишлари учун мураббийлар ўз қарорларини тушунтириб беришгани маъқул. Мен эса ҳар бир қарорим борасида ўйлайман. Нима учун буни сизлар билан баҳам кўрмаслигим керак?! Журналистларнинг айрим жиҳатларни юз фоиз тушунмасликлари табиий ҳол, чунки улар мураббий эмаслар. Афсуски, шу сабабдан айрим омилларни уларга тушунтириш қийин кечади.\n- Ҳимоявий ёки аксинча, ҳужумкор футболни ёқтирадиган мураббийлар бор. Дейлик, Сульшер ҳужумкор ўйин хусусида гапирса-да, аслида «МЮ» унинг қўл остида қарши ҳужумга асосланган футбол намойиш этмоқда. Сизга қайси услуб яқин?\n- Нимани хоҳлаётганлигим борасида жуда яхши тушунчам бор. Барчаси таркибни шу усулга қандай мослаштиришимга боғлиқ. Футболчилар майдонда ўзларини қулай ҳис этишса, демак мен бахтлиман. Миямда турлича ёндашувлар бор. Биз қарши ҳужум, прессингга асосланган ўйинни танлаш ёки тўпни назорат қилишга интилишимиз мумкин. Буларнинг барчасини ўйлайман. Муҳими - қўл остингизда қандай футболчилар ўйнаётганлигини англаш. Уларга нима ёқиши, нимани билишлари, ниманинг ҳисобига гол уришимиз - биз учун аҳамиятлиси шу.\n- Сўнгги йилларда «Тоттенхэм» ўз услубида ўйин намойиш этолмаяпти. Почеттино ҳар бир учрашувда рақиб тактикасига мослашган ҳолда ўйнамоқда. Мазкур услуб сизга ҳам яқинми?\n- Албатта, йўқ. «Спартак»нинг бош-қа катта клублар сингари ўз ДНКси бор.\n- Менимча, бу «Барселона»га бўлган муносабатни билдирмоқда...\n- Ҳа, бу классик намуна. Сен турли рақибларга қарши ўйнаб, ниманидир ўзгартиришинг мумкин. Масалан, айни пайт кўпроқ майдон маркази ва ўнг қанот бўйлаб ўйин ташкил этяпмиз. Ҳимояни эса кейинроққа қолдиряпмиз. Муҳими - мавжуд ДНКни сақлаш. Буни амалга ошириш эса вақт талаб қилади. Ҳозир биз учун очколар муҳим. Ўз навбатида, футболчиларга қайси услуб нисбатан қулайроқ эканлигини белгилаб олишимиз керак.\n- Охирги пайтларда «Спартак»да аниқ ўйин тактикаси йўқолиб бормоқда. Каррера кўпроқ ҳимояга урғу берган ҳолда, совринларни қўлга киритди, Кононов эса ҳужумкор футбол тарафдори эди. Ўйин услуби ҳам совринларни қўлга киритишда муҳим омил саналадими?\n- Менимча, шундай. Совринга эга бўлиш - муваффақиятнинг энг яхши кўрсаткичи. Аммо сен сўнгги поғонада бораётиб, ўз услубингни намойиш этган ҳолда, турнир жадвалининг ўрта поғонасига кўтарила олсанг, шу мен учун муваффақият ҳисобланади. Бу кейинги тараққиёт учун ҳам муҳим омил саналади.\n- «Шальке» стадионидаги ўриндиқда мураббийлар учрашувни жонли равишда томоша қилишлари учун махсус экран ўрнатилган. «Спартак» раҳбариятидан шундай мониторни «Откритие Арена»да ҳам ўрнатилишини сўрайсизми?\n- Ушбу экрандан Германияда кам фойдаланганман. Учрашувни бевосита майдондан кўришни ёқтираман. Бизда баҳсни камера орқали томоша қиладиган йигитлар бор, шунингдек, ўйинни марказий трибунадан кузатиб, танаффусда сафимизга қўшиладиганлар ҳам. Монитор масаласини ўйлаб кўамиз. Балки бу борада клуб раҳбариятига мурожаат этармиз.\n- «Шальке»да фаолият юритганингизда, жамоа мавсумни 4-поғонада якунлаган бўлишига қарамай, беш ҳимоячи тактикасини қўллагандингиз. «Спартак»да ҳам мазкур услубдан фойдаланасизми?\n- Бунинг барчаси футболчиларга боғлиқ. Таркибимизда ўшанда Налдо, Стамбули, Керер ҳамда Настасич сингари футболчилар бор эди. Ихтиёрингда 4-6 нафар марказий ҳимоячи бўлса ва уларга ҳимояда 5 киши бўлиб тўп суриш ёқса, бунда маъно бор. Ушбу усул футболчиларга қулайлик туғдирган ва биз натижага эришгандик. «Спартак»да эса буни синовдан ўтказиш лозим.\n- Бир томондан, «Спартак»да учинчи ҳимоячи Кутепов бор ва у ЖЧ-2018 мусобақасида яхши ўйин кўрсатганди. Бошқа тарафдан эса, жамоада бир хил савиядаги 4-6 нафар марказий ҳимоячи йўқ...\n- Балки ротация ҳам талаб қилинмас. Қизил карточка ва жароҳатлар йўқ бўлса, уч нафар марказий ҳимоячи билан ҳам ўйнаш мумкин. Тўғри, бундай ҳолатда прессинг қўллаш қийин ва рақиб жарима майдончаси ичида ўйинчиларимиз етарлича бўлмайди. Тўрт нафар ҳимоячи билан ўйнайдиган бўлсанг, рақибнинг қарши ҳужумини қайтариш қийин кечади. Бу борада тенгликни таъминлаш даркор. Аввало, шогирдларимнинг имкониятларини тўлиқ ўрганишим керак. Шундагина бу саволингизга тайинли жавоб беришим мумкин.


Лавров: Туркия ва ИШИД яширин музокаралар олиб бормоқда\n13:23 / 10.02.2016\nТуркия ва ИШИД ўзаро яширин музокаралар олиб бориб, контрабанда етказмаларининг янги вариантларини қидирмоқда. Бу ҳақда Россия ташқи ишлар вазири Сергей Лавров “Москвоский комсомолец” газетасига берган интервьюсида айтиб ўтди.\n“Бизни бу борада доимий равишда яширин каналлар ёки ошкор етиб келаётган хабарлар ташвишга солмоқда. Уларга кўра, Туркия чодирли уйлар қуриш баҳонасида Суриянинг бир қисмини ўзлаштириб олишни режалаштирмоқда ёки ҳатто бу ишни бошлаган ҳам. Улар қочқинлар Туркия чегарасини босиб ўтишга йўл қўймоқчи эмас, чунки у ердаги бошпаналар гўёки тўлиб бўлган”, - қўшимча қилди амалдор.


«КАФОЛАТ суғурта компанияси» АЖ, Компания номи ва логотипи туширилган бренлаштирилган календарларни тайёрлаш бўйича танлов эълон қилади.\nБоғланиш учун: Хусан Дадабаев\nТелефон рақами: +998 71 202-88-22, +998 90 945-00-67\n- Компания номи ва логотипи туширилган брендлаштирилган стол усти, деворий осма (А2+), деворий осма (кварталный) ҳамда чўнтак календарларни тайёрлаб бериш нархлари.\nИштирокчи томонидан танлов бўйича тижорат таклифи муҳрланган конвертда, раҳбар томонидан имзоланган кузатув хати орқали 100000, Тошкент шаҳри, Амир Темур шох кўчаси, 13, 13А уйга расмий иш кунлари ичида соат 10:00 дан 17:00 гача қабул қилинади.\nТанлов бўйича тижорат таклифи муҳрланган конвертда Иштирокчи томонидан 2020 йил 19 ноябр соат 12:00 гача тақдим этилиши лозим.\nИштирокчилар томонидан тақдим этилган конвертлар 2020 йил 19 ноябр соат 17:00 да очилади.\n"КАФОЛАТ суғурта компанияси" АЖ реклама фаолиятини сифатли ташкиллаштириш мақсадида компаниянинг брендлаштирилган тарқатма-реклама маҳсулоти, яъни 2021 йил учун календарларни тайёрлаш бўйича тижорат таклифларингизни қуйидаги талаблар бўйича беришингизни сўрайди:\nСтол усти календари\nЎлчами: тайёр ҳолатида (календар сеткаси) 24х17 см, икки томонлама печать қилинган 13 та варақдан иборат, 300 гр. қалинликдаги мелова қоғозида, сараланган УФ лак ва 3D форматда\nТаглиги: 300 гр. қалинликдаги қаттиқ картон қоғозида, тўқ кўк рангда, зичлаштирилган (тиснение), сараланган УФ лак.\nНашр: устки қавати 6+6, ички бетлари 5+5 юмшоқ ламинация.\nЙиғиш: пружина (24-витка).\nБуюртмачи макетни тасдиқлаганидан сўнг, маҳсулот босмага берилади.\nОсма деворий (плакат) календар\nЎлчами: тайёр ҳолатида 70х50 см (А2+), 300 гр. қалинликдаги мелова қоғозида, зичлаштирилган (тиснение), сараланган УФ лак ва 3D форматда\nОсма деворий чораклик календар\nЎлчами: 35х24 см, 300 гр. қалинликдаги мелова қоғозида, 6+0 нашрда, тайёр ҳолатида (календар сеткаси) 3 та бўлакдан иборат бўлиб, хар бирининг орасида пружина билан уланган+курсор, сараланган УФ лак.\nТаклифингизни 3 кун муддат ичида қуйидаги манзилга юборишингизни сўраймиз:\ninfo@kafolat.uz ёки marketing@kafolat.uz\nO`qilganlik soni: 485\nPDF ko`rinishda ko`chirib olish (~95.00 KB)


Ғаройиб Янги Йил совғалар жамланмаси! | LifeHaq.uz\nШарф, душ учун гель, чинни от ёки сурат каби совғани танлаш ва олишга оид оддий маслаҳатлар жонингизга тегдими?\nLifeHaq.uz жамоаси ҳамкорларимиз Kidsit™ ва Lollipop™ билан биргаликда ҳаётингизни енгиллаштиришга қарор қилдик ва яқинларингизни қувонтириш учун бир қанча ноодатий ечимларни топдик. Ушбу жамланмада барчанинг дидига мос тушадиган совғани топасиз ва энг аҳамиятлиси – танлаган совғангизга Тошкентда буюртма беришингиз мумкин! Биз барча совғаларни ўз қўлларимиз билан, қалбимизнинг бир бўлагини бериб яратамиз 😊\n1. Суратлар акс эттирилган арча шарлари.\nУшбу ўта нозик ва юракка яқин совға жуда яқин инсонлар билан бир қаторда жамоалар учун ҳам тўғри келади. Шарлар байрамона руҳда безатилган қутиларга жойланади ҳамда мандаринлар, арча ғуддалари ва новдалари, шунингдек Янги йил байрамига хос безаклар билан тўлдирилади. Бир томондан, Сизнинг суратингиз, бошқа томондан эса – яна бир сурат ёки фирма логотипи бўлиши мумкин. Совғанинг нархи 99 минг сўмдан бошланади, аммо буюртмангиз сони қанча кўп бўлса, шунча жозибали чегирмалар мавжуд!\n2та шар 99 000 сўм\n6та шар 249 000 сўм\n9та шар 399 000 сўм\n12та шар 559 000 сўм\nСуратларингизни Телеграм орқали жўнатинг ва бир неча ичида ўзига хос тарзда безатилган, чиройли ўрамга эга тайёр совғага эга бўлинг.\n2. Ҳомиладорлар учун ёстиқлар\nБарча аёллар кичкинтой дунёга келганидан сўнг уйқу учун ёстиқдан фойдаланишда давом этадилар, аммо бу ҳар доим ҳам қулай эмас. Биз ҳомиладорлар учун мўлжалланган махсус ёстиқни яратдик: бу бўлажак онага қулай ором олиш учун тақдим этишингиз мумкин бўлган энг яхши совға. Муҳими, ушбу ёстиқ кераксиз буюмга айланиб қолмайди, чунки ундан ҳам ҳомиладорлик даврида, ҳам ундан кейин фойдаланиш мумкин. Бундан ташқари, махсус аллергия чақирмайдиган тўлдирувчи материал ноқулайлик юзага келтирмайди, қулай ечиладиган ёстиқжилдлар эса ҳеч қандай муаммосиз ёстиқни кир ювиш машинасида ювиш имконини беради.\nАжойиб ранглардан иборат танлов таклиф этилади – ҳар қандай дид ва хоҳишга мос келадиган 20га яқин кўриниш.\nҚуйида кўрсатилган каналларга киринг ва ўз танловингизни амалга оширинг.\nНархлар 249 минг сўмдан бошланади\n3. Kidsit™ дан бола эмизиш учун ёстиқ\nЯқинда она бўлган ёки ушбу ҳаяжонли воқеага тайёрланаётган аёллар учун ажойиб совға 😊, чунки ушбу туҳфа болани эмизиш ва у билан вақт ўтказишга янада қулай ва ёқимлироқ тус беради. Сиз 6 ойгача болани ёстиқда эмизишингиз мумкин, 6 ойдан сўнг эса бола бировнинг ёрдамисиз ёстиқда ўзи ётиши мумкин.\nҚуйида кўрсатилган каналларга киринг ва чиройли, ёқимтой принтли 20га яқин рангдаги ёстиқлардан бирини танланг. Қулай ечиладиган ёстиқжилдни кир ювиш машинасида ювиш мумкин.\nНархлар 199 минг сўмдан бошланади\n4. Янги йил фотосессиясига сертификат\nЎзбекистонда қор кам ёғади, аммо бу ҳолат шимол муҳитига ғарқ бўлишга ҳеч ҳам ҳалақит бера олмайди! Севган кишиларингизга бутун умр ёдда қоладиган ва биргаликда ўтказган вақтдан илиқ хотираларни эслатадиган эртакни совға қилинг. Бизнинг маҳоратли суратчимиз ўзининг севимли иши билан шуғулланиш билан бир қаторда, Сизнинг барча истакларингиз рўёбга чиқиши учун парвона бўлади. Ушбу ҳаволада қизиқарли ҳолатлар жамланмасини томоша қилинг ва қайси оила мазкур антиқа совғани олганини ёки совға қилганини билиб олинг.\nСертификатнинг бошланғич нархи: 499 минг сўмдан\n5. Қўлда ясалган ноёб ўйинчоқлар\nБиз, яъни LifeHaq.uz жамоаси, одатда келгуси йилнинг рамзларидан иборат сувенирларни совға қилМАСликни маслаҳат берамиз, чунки бир неча йилдан сўнг улар ҳеч кимнинг ёдида қолмайди ва совғангиз чанг тўпловчига айланиб қолади. ЛЕКИН! Агар ушбу сувенир қўлда ясалган, либослари, акссесуарлари билан бирга сизнинг шахсий буюртмангиз асосида тайёрланган бўлса, уни бемалол ҳадя этишингиз мумкин. Зеро, яқин инсонингизнинг диди ва хоҳишларини сиз яхши биласиз ва бу ерда ўзингизга керагини топишингиз мумкин. Буюртмачиларнинг истакларидан келиб чиқиб, нархлар 99 минг сўмдан бошланади.\n6. Қишки илиқлик\nДераза ортида қиш ҳукмрон, демак – энг яқин ва севимли инсонлар учун иссиқ ва ёқимли совға ҳақида ўйлашнинг айни вақти. Буюртма асосида ўзига хос дизайнда тўқилган шапка совуқ ҳавода ўз эгасини иситади ва илиқ ҳиссиётларни уйғотади. Ушбу ҳаволада ҳам кичкинтойлар, ҳам катталар учун исталган дид, ўлчам ва безакдаги совғани топишингиз мумкин! Биз билан боғланинг ва биз Сизга керагини тўқиб берамиз!\n7. Қизлар учун қўғирчоқлар уйи ёки ўғил болалар учун автотураргоҳлар\nБарбилар учун ясалган уч қаватли “PINK HOUSE” мажмуаси яшаш учун тайёр. Бизнинг турар жойимизни харид қилиш орқали совғага ошхона билан бирга мебель ҳам оласиз! Киринг ва яшайверинг, барча қулайлирлар муҳайё. Ўғил болалар учун тайёрланган махсус кўп қаватли автотураргоҳлар автомобиль оламининг ҳақиқий муҳитини яратади. Энг муҳими, ушбу автотураргоҳлар ва уйлар, саройлар шахсий буюртма, дизайн ва лойиҳа асосида ишланади. Совға танлаш учун бу ерга киринг ва ўзингизга ёққанини маълум қилинг 😊 Қатъий белгиланнан нарх мавжуд эмас, аммо ишонинг, ҳамкорларимиз ҳамёнбоп нархлар асосида энг мақбул ечимни танлашга ҳаракат қиладилар.\n8. Буюртмага “ҳайвончалар”\nKidsit™ томонидан таклиф этилаётган ажойиб ҳайвончаларни кўчада айлантириш ва овқатлантириш шарт эмас. Улар болалар хонаси дизайнини тўлдиради. Шунингдек, бегемот Гиппо, шохбурун Тринки ва фил Вико шаклидаги болалар учун мўлжалланган каркассиз курсилар фарзандларингизнинг энг яхши дўстларига айланади. Бироқ, кичикрой ҳажмдаги дўстни истасангиз, ушбу ҳайвончаларнинг кичрайтирилган нусхаларини кўриб чиқинг. Кўп сонли таклифлар билан қуйидаги ҳаволалар орқали танишиш мумкин:\nНархлар 59 минг сўмдан 99 минг сўмгача\nШубҳасиз, китоб қадим-қадимдан энг яхши совға ҳисобланади. Янги йил арафасида эса бу ердан ҳар қандай бола учун мос келадиган исталган жанрдаги қизиқарли китобларни топишингиз мумкин.\n10. Моҳир рассом\nҒаройиблиги билан ҳайратлантирувчи ушбу совға оилангизнинг ҳеч бир аъзоси эътиборидан четда қолмайди! Шунингдек, мазкур дурдонани яратиш устида бутун оилангиз билан жуда қадрли вақт ўтказасиз. Шахсий тажрибада синалган!\nСизга керак бўлган нарсалар – холст, бўёқлар, ром ва барча оила аъзоларингизнинг кафтларидир. Тасаввурни бироз кенгайтирсангиз, меҳмонхона деворидаги гулқоғозларни ҳам бепул янгилашингиз мумкин J Буларнинг барини исталган канцелярия дўконидан харид қилиш мумкин.\n11. Инстакс – суратни бир лаҳзада чиқаринг!\nСиз бахтиёр лаҳзаларни ёдда сақлаб қолишни яхши кўрасиз, телефонингиз суратларга тўлиб кетгану, аммо уларни босиб чиқартириш ва музлатгичга ёпиштиришга вақтингиз йўқми? Инстакс билан суратга олинг ва ҳақиқий завқланишни ҳис этинг! Зеро, чиндан такрорланмас ҳислар кафолатланади. Сиз бирон лаҳза хотирага айланмасидан унинг аҳамиятини тушунмайсиз! Баъзан атиги битта кадр лаҳза ҳақида мингта сўздан ортиқ ҳикоя қилиши мумкин. Сизга қадрли барча хортираларни сақлаб қолишга ёрдам берадиган совғани бу ердан топишингиз мумкин.\n10/12/2020 11:10:00 61 0 Манба:


«Беморлар оғирлиги»ни айтиб, «розилик сўраш» маъносида йиғлаган аёл ким эди? — Sof.uz\nЖАҲОН 10,960,403 6,127,489 522,978\n26.03 11:22 5373 Ўзбекистон\nИжтимоий тармоқларда ўзини тиббиёт ходими эканини айтган ва кийимлари ҳам шундай эканидан дарак берувчи аёлнинг мурожаати акс этган қисқа видео тарқалмоқда. Ўзини таништирмаган аёл “беморлар аҳволи оғирлиги”ни айтиб, яқинларига “розилик сўраш” маъносида йиғлаб гапирган.\nСоғлиқни сақлаш вазирлиги, вазиятдан келиб чиқиб, кўпчиликнинг хаёлига биринчи навбатда коронавирусга чалинган беморлар келиши табиийлигини, аммо аёлнинг либослари тиббий бўлса-да, махсус кийимлар эмас, яъни аксарият беморлар сақланаётган вирусология илмий текшириш институти ходимлариники билан бир хилмаслигини маълум қилди.\n“25 март ҳолатига умумий беморлар сони 56 нафар, улардан 4 нафари оғир аҳволдалиги, аммо ўта оғир аҳволда эмас (тиббиётда оғир ва ўта оғир ҳолат кескин фарқ қилади). Шуни маълум қиламизки, видеодаги аёл вирусология илмий текшириш институти ходими эмас“, — дейди ССВ матбуот котиби.\nМАВЗУГА ДОИР: Коронавирусга чалинганлар яна 5 нафарга ошди – Ўзбекистон\nШунингдек, ҳозирда бу бўйича суриштирув олиб борилмоқда ва тўлиқ маълумот бўлиши билан хабар берилади. Дастлабки хулосалар бўйича ҳам, айнан бу аёл вирусология илмий текшириш институтида шифокор ёки ҳамшира бўлиб ишламаслиги маълум қилинди. Масалага институт раҳбарияти томонидан ҳам аниқлик киритилди. Аёлнинг ўзи ҳам қайси шифохонанинг қайси беморлари оғир аҳволда эканлигини аниқ айтмаган. Бу тиббиёт ходими қаерда ишлаши ҳақида суриштирувлар олиб борилмоқда.\n“Энг муҳими, коронавирусга чалинган беморлар сони ва уларнинг аҳволи ҳақида мунтазам ахборот бериб келяпмиз ва эҳтиросларга берилган ҳолда аҳоли орасида саросима чиқаришга ҳожат ҳам йўқ, бунинг учун жавобгарлик ҳам белгиланган. Эслатиб ўтаман, бу ҳозирча дастлабки хулосалар ва аниқ ахборот, қўшимча янгилик бўлиши билан эълон қиламиз“, дейилади ССВ баёнотида.\nКеча, 17:05 329 Ўзбекистон\nКеча, 13:21 162 Жаҳон


Миср ҳарбий кенгаши конституциявий декларация қабул қилди\nМисрда собиқ президент Ҳусни Муборак истеъфосидан буён мамлакатни бошқариб келаётган Олий ҳарбий кенгаш якшанба оқшомида конституциявий декларация қабул қилди. Матни бугун эълон қилиниши кутилаётган мазкур ҳужжат янги парламент сайлангунига қадар ҳарбийларга қонун чиқарувчилик ваколатини беришни кўзда тутади.\nКонституциявий декларация ҳарбийларга мамлакатнинг янги конституциясини ишлаб чиқадиган комиссияни тузиш имкониятини ҳам беради.\nҲужжатда президент ваколатлари ҳам белгилаб қўйилган. Ҳукумат аъзоларини тайинлаш ҳуқуқи берилаётган президент, декларацияга мувофиқ, қонунларни маъқуллаш ёки уларни ўтказмаслик ваколатига ҳам эга бўлади.\nНобел мукофоти лауреати Муҳаммад Ал-Барадейга кўра, бу ҳужжат моҳиятан Мисрда ҳокимият ҳарбийлар қўлида қолажагини англатади.\nКонституциявий декларация ҳарбий кенгаш томонидан кеча Мисрда президентлик сайловларининг иккинчи босқичи бўйича овоз бериш тугаганидан бир неча соат ўтибоқ қабул қилинди.\nЯкшанба кунги президентлик сайловларида, “Мусулмон биродарлиги” ҳаракати иддаосича, исломийлар вакили Муҳаммад Мурсий 51 фоиз, унинг рақиби, собиқ президент Муборак даврида бош вазир бўлиб ишлаган Аҳмад Шафиқ эса 49 фоиз овоз олган.\nПрезидентлик сайловларининг расмий натижалари қачон эълон қилиниши ҳозирча номаълум.\nЎтган шанба Миср Конституциявий судининг яқинда сайланган парламентни тарқатиб юбориш ҳақидаги қарори кучга кирди. Бу парламентда исломийлар кўпчиликни ташкил қиларди.


Ўзбекистонда коронавирус юққанлар сони 83 мингдан ошди. Яна бир бемор вафот этди\n18 май 2022, Тошкент вақти: 10:38\n31 март куни коронавирусга чалинганлардан 127 нафари Тошкент шаҳрида аниқланган.\nЎзбекистонда 31 март куни яна 181 кишида коронавирус аниқланди. Бу билан коронавирусга чалинганлар сони 83 минг 50 кишига етди.\nСоғлиқни сақлаш вазирлигининг билдиришича, 31 март куни коронавирусга чалинганлардан 127 нафари Тошкент шаҳрида аниқланган. Шунингдек, 1 нафар коронавирусга чалинган бемор вафот этиб, касалликдан вафот этганлар сони 630 нафарга eтди.\nКасалликдан соғайганлар жами 81135 нафарга етди ва соғайиш кўрсаткичи 98 фоизни ташкил қилмоқда.\nАйни пайтда тиббиёт муассасаларида даволанаётган 1285 нафар бемордан 191 нафари оғир, 85 нафари эса ўта оғир аҳволда.


Тарихи қадимий ва маданияти бой мамлакатлар бўлмиш Ўзбекистон ва Хитой халқларини 2000 йилдан ортиқ вақт мобайнида Буюк Ипак йўли бир-бирига боғлаб келган. Ҳозирги босқичда ҳар икки мамлакат ишонч, ўзаро ҳурмат ва бир-бирининг ички ишларига аралашмаслик тамойилларига асосланган фаол сиёсий мулоқот жараёнини бошдан кечирмоқда. Хитой Халқ Республикаси Раиси Си Цэиньпиннинг шу йил сентябрь ойида Ўзбекистонга биринчи давлат ташрифи чоғида Ўзбекистон-Хитой муносабатларининг айнан мана шу уч тамойили Ўзбекистон Президенти Ислом Каримов томонидан таъкидланди. Дўстлик, ҳамкорлик ва шериклик муносабатлари тўғрисидаги шартнома ҳамда Стратегик ҳамкорлик муносабатларини ўрнатиш тўғрисидаги қўшма декларация ҳамкорликнинг расмий ҳужжатлари бўлиб хизмат қилади.\nБугунги кунда Хитой Ўзбекистоннинг иккинчи савдо ҳамкори ҳисобланади. Икки мамлакат ҳамкорлиги тарихига назар ташлаганда 2002 йилдан бошлаб Ўзбекистонда 83 лойиҳани амалга ошириш учун Хитойдан умумий суммаси 6,73 млрд. АҚШ доллари миқдорида инвестициялар ва кредитлар жалб этилганлигини қайд этиш мумкин. Ўзбекистон Республикаси Президентининг 2012 йил июнь ойида Хитойга расмий ташрифи ҳамкорликнинг муҳим босқичи бўлди. Ташриф давомида умумий суммаси 5,3 млрд. АҚШ доллари миқдоридаги 45 та битим ва шартнома имзоланди.\nҲамкорликнинг кўплаб соҳаларида бўлгани сингари Ўзбекистон ва ХХР ҳар икки мамлакат парламентлари ва ташқи сиёсий идоралари ўртасида, шунингдек, инсон ҳуқуқларини ҳимоя қилиш соҳасида фаол ҳамкорлик қиладилар. 2011 йилда Ўзбекистон Республикаси Олий Мажлиси Сенати билан Бутунхитой Халқ Вакиллари Мажлисининг Доимий қўмитаси ўртасида Ҳамкорлик тўғрисида меморандум имзоланди. Ўзаро ҳамкорлик доирасида икки мамлакат ташқи сиёсий идоралари ўртасида 2004-2013 йилларда 10 марта сиёсий маслаҳатлашувлар бўлиб ўтди.\nИнсон ҳуқуқлари соҳасида икки томонлама алоқаларга келганда эса, ушбу соҳадаги кўпчилик масалалар бўйича ҳар икки мамлакатнинг нуқтаи назари бир-бирига мос келишини таъкидлаш зарур.\nБиринчидан, ҳар икки мамлакат уйғун камол топиш модели асосида инсон ҳуқуқларини ҳимоя қилиш тўғрисидаги масалани конституциявий даражада мустаҳкамлади.\nИккинчидан, Ўзбекистон ва Хитой инсон ҳуқуқлари бўйича миллий институтларни таъсис этиш ва ривожлантиришда сезиларли тараққиётга эришди. Улардан Хитой инсон ҳуқуқларини ўрганиш жамияти ва Инсон ҳуқуқларини ривожлантириш бўйича Хитой жамғармасини ҳамда Ўзбекистонда Инсон ҳуқуқлари бўйича Миллий марказ ва Омбудсманни қайд этиш мумкин.\nУчинчидан, бизнинг мамлакатларимиз БМТнинг Мингйиллик ривожланиш мақсадларига эришишга жуда катта аҳамият бермоқда. Мингйиллик ривожланиш мақсадларини амалга ошириш учун ҳар икки мамлакат Ҳукуматлари томонидан фуқаролик жамияти институтлари ва оммавий ахборот воситалари билан мустаҳкам ҳамкорликда Мингйиллик ривожланиш мақсадлари кўрсаткичларига эришишга йўналтирилган бир қанча чора-тадбирлар ва дастурлар қабул қилинди.\nТўртинчидан, Хитой томонидан Инсон ҳуқуқлари соҳасида Миллий саъй-ҳаракатлар режалари қабул қилиниши ва имплементация қилиниши Вена Декларацияси қоидаларига ва Саъй-ҳаракатлар дастурига тўлиқ мувофиқ келади. Ўзбекистонда ҳам Инсон ҳуқуқлари соҳасида Миллий саъй-ҳаракатлар режаси қабул қилиниши режалаштирилмоқда.\nБешинчидан, Хитой ва Ўзбекистон кейинги ўн йилликларда инсон ҳуқуқлари бўйича таълим соҳасида, шу жумладан, давлат хизматчиларини ва ҳуқуқни муҳофаза қилиш органлари вакилларини ўқитиш борасида аниқ чора-тадбирлар кўрдилар ва ташаббус билан чиқдилар.\nОлтинчидан, ҳар икки мамлакат БМТнинг инсон ҳуқуқлари бўйича Кенгаши, шартномавий органлар билан фаол ҳамкорлик қилади, шунингдек, Универсал даврий шарҳлар доирасида маърузалар тақдим этади.\n2008 йилдан бошлаб ўтказиладиган инсон ҳуқуқлари бўйича барча Пекин Анжуманларида Ўзбекистон вакилларининг иштирок этиши мамлакатларимиз ўртасидаги инсон ҳуқуқлари соҳасида фаол ва изчил мулоқотнинг тасдиғи ҳисобланади. Шу йил сентябрь ойида Олтинчи Пекин Анжумани доирасида Хитой инсон ҳуқуқларини ўрганиш жамияти ва Инсон ҳуқуқлари бўйича Ўзбекистон Республикаси Миллий маркази ўртасида Ўзаро тушуниш тўғрисидаги меморандум имзоланганлиги ушбу соҳадаги ҳамкорликнинг юқори натижасидир. Таъкидлаш лозимки, Ўзбекистон Хитой томони Инсон ҳуқуқлари соҳасида меморандумни имзолаган биринчи хорижий давлат бўлди.\nМеморандум қуйидаги асосий йўналишларни назарда тутади:\nБиринчидан, инсон ҳуқуқларини таъминлаш масалалари бўйича қонун ҳужжатларини ва ахборот-таҳлилий материалларни айирбошлаш, инсон ҳуқуқлари бўйича миллий институтларни ривожлантириш, давлат ҳокимияти органлари билан фуқаролик жамияти институтлари ўртасида ҳамкорлик муносабатларини ўрнатиш;\nИккинчидан, инсон ҳуқуқ ва эркинликларини ҳимоя қилиш масалалари бўйича қўшма тадбирлар (давра суҳбатлари, семинарлар, конференциялар) ўтказиш ва шу кабилар.\nИнсон ҳуқуқлари бўйича Пекин Анжуманлари ишида ҳар йили ўттиздан ортиқ мамлакатдан ва халқаро ташкилотлардан, БМТдан 100 дан ортиқ вакиллар ҳамда Хитойда аккредитация қилинган дипломатик миссиялар вакиллари иштирок этишини қайд этиш зарур. Инсон ҳуқуқларини ривожлантириш Хитой Жамғармаси Кенгаши раиси Хуан Мэнфунинг сўзларига кўра, анжуман ҳозирнинг ўзидаёқ инсон ҳуқуқларини ривожлантириш моделини излаш ва ушбу соҳада тажриба алмашиш учун муҳим майдонга айланди.


MEDIAPARK: нархларни синдириш вақти келди!\nКўп сонли филиаллар, энг катта ассортимент, малакали ходимлар ва, ниҳоят, энг арзон нархлар – буларнинг барчаси MEDIAPARK ҳақида.\nЯқин кунларгача мамлакатимиз аҳолиси зарур техникани энг қулай нархларда топиш учун жуда кўп куч ва вақт сарфлар эди. Керакли нархдаги таклифларни топгач эса, бир қатор камчиликларга дуч келиш мумкин эди, масалан, кафолат йўқлиги. Бироқ, бугунги кунга келиб, вазият ўзгарди – энди айнан қаерга бориш ҳақида бош қотириш, бўш вақтни йўлда ва тирбандликларда сарфлаш шарт эмас... Энди керакли техникани битта қулай жой – MEDIAPARK'да харид қилиш мумкин! Ҳозир барча филиалларда ишлаб чиқарувчилардан расмий кафолати бўлган техникалар ЭНГ АРЗОН нархларда тақдим этилган. Шунингдек, қулай нархларга қўшимча равишда, MEDIAPARK филиалларида харидорларни бошқа афзалликлар ҳам кутмоқда.\nЭнг катта ассортимент – бу нафақат оддий сўзлар, балки ҳақиқатдир.\nMEDIAPARK'да барча турдаги техникаларнинг кўплаб моделлари мавжуд бўлиб, сиз айнан ўзингизга тўғри келадиган ускуналарни, масалан, смартфондан бошлаб, йирик маиший техникагача топишингиз мумкин.\nМоделни танлашда қийинчиликларга дуч келдингизми? Бу қўрқинчли эмас, чунки сотувчи-маслаҳатчилар ускуналарни хусусиятларини солиштиришга ёрдам беришади, сиз танлаган техникани афзалликлари ва камчиликлари ҳақида айтиб беришади, сиз эса ўзингизга мос келадиган маҳсулотни танласангиз бўлди.\nАгар сизда керакли техникани ҳозироқ харид қилиш учун етарли маблағ бўлмаса, унда MEDIAPARK'да бу масаланинг иккита ечими бор – бошланғич тўловсиз кредит ва бўлиб тўлаш. Ушбу ечимларнинг ҳар иккаласи ҳам кераксиз муаммоларсиз қулай шартларда сизга харид қилиш имконини беради.\nMEDIAPARK тармоғи 12 та филиалга эга ва шундай тўхтаб қолмайди – бренднинг янги кенгайишига кўп қолмади. Бу нима беради? Агар у ёки бу техникани харид қилишни истасангиз, Тошкентнинг иссиғи остида катта масофани босиб ўтишингиз шарт эмас, энг яқин MEDIAPARK филиалини танлашингиз ва исталган харидни қулайлик билан амалга оширишингиз мумкин.\nMEDIAPARK бозорларида техника харид қилиб, сиз доимий харидор карточкасига эга бўласиз, шундан кейинги харидлар учун эса сизга турли хил имтиёзлар ва бонуслар тақдим этилади.\nНархлар MEDIAPARK шиддатига дош бермай, тушиб кетмоқда – келинг ва фойда билан харид қилинг!\nMEDIAPARK акцияларини ва чегирмаларини ўтказиб юбормаслик учун бренднинг ижтимоий тармоқлардаги саҳифаларини кузатиб боринг:\nЯгона алоқа маркази: (71) 203-33-33\nMEDIAPARK Бозорининг барча филиаллари манзили:\n1. MEDIAPARK Бозори Қоратош: Тошкент ш., Шайхонтоҳур тумани, Қоратош кўчаси, 11А.\nМўлжал: Ўзбекистон Банклар ассоциацияси\n2. MEDIAPARK Бозори Роҳат: Тошкент ш., Бектемир тумани, Роҳат айланмаси.\n3. MEDIAPARK Бозори Сергели: Тошкент ш., Сергели тумани, Янги Сергели кўчаси.\nМўлжал: Сергели автобозори.\n4. MEDIAPARK Бозори Ипак йўли: Тошкент ш., Мирзо Улуғбек тумани, Буюк Ипак йўли кўчаси.\nМўлжал: “Саёҳат” меҳмонхонаси.\n5. MEDIAPARK Бозори Чилонзор: Тошкент ш., Чилонзор тумани, Ц-мавзе, Қатортол кўчаси, 28.\n6. MEDIAPARK Бозори Юнусобод: Тошкент ш., Юнусобод тумани, 19-мавзе, Юнусота кўчаси, 119.\nМўлжал: собиқ Сайрам бозор.\n7. MEDIAPARK Бозори Қўқон: Қўқон ш., Шохруҳобод кўчаси, 39.\nМўлжал: Қўқон савдо маркази.\n8. MEDIAPARK Бозори Қарши: Қарши ш., Ислом Каримов кўчаси, 17.\nМўлжал: собиқ ЦУМ.\n9. MEDIAPARK Бозори Фарғона: Фарғона ш., Тарона кўчаси, 15.\nМўлжал: Шаҳар ҳокимияти.\n10. MEDIAPARK Бозори Самарқанд: Самарқанд ш., Буюк Ипак йўли кўчаси, 131б.\nМўлжал: Astor меҳмонхонаси.\n11. MEDIAPARK Кўйлиқ: Тошкент ш., Миробод тумани, Фарғона йўли кўчаси, 744-уй.\nМўлжал: “CHENSON” ресторани.\n12. MEDIAPARK Учтепа: Тошкент ш., Учтепа тумани, Фарҳод кўчаси, 31А.\nМўлжал: Uchtepa Outlet Centre\nMEDIAPARK'да Black Night!\tЎн иккинчи MEDIAPARK Учтепа туманида очилмоқда\tiPhone танлаш сирлари


Ўзбекистонда ҳаво кескин совиб кетиши кутилмоқда | Ўзбекистон ва жахон янгиликлари\nЎзбекистон 12 март 12:15 198\n14 мартдан бошлаб бутун Ўзбекистон бўйлаб ҳаво ҳарорати кескин пасайиб кетади. Баъзи жойларда ҳаво 7 даражагача совиб кетади. Бу ҳақда UzNews хабар бермоқда.\nҲаво ўзгариб туради, 13—14 мартда баъзи жойларда ёмғир ёғади. 15—16 мартда ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7—12 м/с тезликда эсади. Ҳарорат 13—14 мартда кечаси 4—9о илиқ, кундузи 10—15о илиқ, 15—16 мартда кечаси 0—5о илиқ, кундузи 5—105о илиқ бўлади.\nҲаво ўзгариб туради, 13—14 мартда вақти-вақти билан ёғингарчилик (ёмғир, қор) бўлади. 15—16 мартда ёғингарчилик кузатилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7—12 м/с тезликда эсади, баъзи жойларда 17—22 м/с гача кучайиши мумкин. Ҳарорат 13 март куни кечаси 2о совуқ—3о илиқ, 14—16 март кунлари кечаси 1—6о совуқ, кундузи 2о совуқ—3о илиқ бўлади


АҚШнинг устувор мақсадлари: Аввалига ИШИД, кейин Асад\n11:16 / 02.04.2017\nАҚШнинг БМТдаги доимий вакили Никки Ҳейли маълум қилдики, АҚШ маъмурияти учун айни вақтда биринчи галдаги мақсад ИШИДга қарши курашни давом эттириш. Бу вақтда Сурия президентлигидан Башар Асадни кетказиш масаласи иккинчи планга ўтади. Унинг бу ҳақдаги гаплари Fox News телеканали томонидан келтирилган.\n«Асад — бу муаммо ва Америка маъмурияти ҳам шундай фикрда. Аммо айни вақтда янада йирикроқ муаммо ИШИД ҳисобланади», — деган у. У шу билан биргаликда АҚШ ҳеч қачон Сурия раҳбарига «марҳамат кўрсатмоқчи эмаслиги»ни қўшимча қилиб, Асадни Сурия халқи суд қилиши кераклигини таъкидлаб ўтган.\nБундан олдинроқ шунга ўхшаш баёнот билан АҚШ Давлат котиби Рекс Тиллерсон ва Оқ уй расмий вакили Шон Спайсер ҳам чиққанди. Тиллерсоннинг сўзларига кўра, Асаднинг келажагини сурияликлар ҳал қилиши керак.\nСпайсер эса Башар Асаднинг кетиши учун зарур ишларни амалга оширмагани учун Обаманинг маъмуриятини айблаган.\n«Қаршимизда ИШИДни мағлуб этиш вазифаси турибди», — деган Спайсер ва Сурия ҳамда Ироқдаги радикал кучлар АҚШ учун биринчи галдаги нишонлар эканини маълум қилган.\nИШИД Башар Асад